text:
Intombi kamsolwa ithi yayikhona kubulawa izelamani
2013-02-05 10:02
Johannesburg - Owabe ethandana nsomsolwa oyedwa kwababili abhekene necala lokubulala izelamani zaseNorthcliff, eGoli, usephumele obala wathi wabe ekhona ngesikhathi zibulawa, kusho umbiko wephephandaba iThe Star.
Owesifazane okumanje ungufakazi woMbuso, wabe ethandana nomsolwa uPaul Mundel, kusho umbiko wephephandaba.
Izelamani uGary Smith noKaren Buchanan, babulawa ngesihluku besekhaya kubo, ngoMashi 2008.
Laba bakopolotwa amehlo, bakhunyulwa amazinyo, kwathi uBuchanan wadlwengulwa, base bedutshulwa bobabili.
Abasolwa uMundel noKenneth Schroder, babhekene necala lokubulala, ukudlwengula, ukubamba inkunzi kanye nokutholakala nesibhamu.
Ebufakazini obuhanjiswe enkantolo, ufakazi uthi umsolwa ubemhlukumeza, uthi wafika kuye ngemuva kwesikhathi esingaba unyaka kwenziwa icala, uthi wamthumba izinsuku emdlwengula ezama ukumsabisa ethi engatsheli muntu ngalokhu okwenzeka.
UMshushisi uthi ngokusho kukafakazi, izelamani zabulawelwa iziqhumane ezabe zifunwa ngabasolwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


c: text/html

text:
Kuteleke abezindiza eMozambique
2012-11-19 10:01
Maputo - Abashayeli bamabhanoyi kanjalo nabasebenzi esikhumulweni sezindiza eMozambique, babeke phansi amathuluzi okusebenza bangena esiyelekeni sosuku olulodwa.
Ukuqala kwesiteleka sekuvimbe amabhanoyi ukuthi aphume noma angene esikhumulweni.
Abashayeli bamabhanoyi akwaLinhas
Aerrreas de Mocambique Ltd yibo abangene esitelekeni, abasebenzi batshele izintatheli bathi bafuna ukwenyuselwa amaholo.
Okhulumela inkampani yezindiza uJoao de
Abreu uthe zimiswe kusukela ngeSonto izindiza ezihambela eKenya, Tanzania naseZimbabwe.
Abasingathi bezingxoxo phakathi kwenkampani nabasebenzi bathi kufinyelelwe esivumelwaneni ngeSonto ebusuku, okwamanje akukazeki ukuthi sithni isivumelwano leso.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP

robotstxt: allowed

filter: keep


text:
Uzifake shi ekukhulumeni uProfessor
2013-02-28 12:06
Durban - Kwenziwa olunye uphenyo ngesihlabani semculo we-kwaito kulandela ukugqoka kwakhe umfaniswano wamaphoyisa kaMasipala waseThekwini emcimbini wokuklonyeliswa kwabaculi amaMetro FM Awards, kusho iNational Prosecuting Authority (NPA) ngoLwesine.
Isihlabani somculo uMkhonzeni "Professor" Langa, uthweswe icala lokuzenza iphoyisa, elokutholakala nomfaniswano wamaphoyisa nelokuwugqoka nokungukwephula umthetho weSAPS wango-1995, bekulindeleke ukuba avele eNkantolo yeMantshi eThekwini ngoLwesine.
Kodwa, okhulumela iNPA uNatasha Ramkisson uthe: "Icala lifakwe kumshushisi omkhulu wabe esecela ukuba kwenziwe olunye uphenyo. Uphenyo lusaqhubeka, ngemuva kwalokho kuzobe sekwenziwa isinqumo sokuba ashushiswe noma cha.
ULanga wathamela ama-Metro FM Music Awards ngempelasonto, egqoke umfaniswano ofana nowamaphoyisa kamasipala waseThekwini.
NgoLwesibili waziyisa ngokwakhe emaphoyiseni.
USenior Superintendent Eugene Msomi uthe uLanga wathinta amaphoyisa kamasipala ngoMsombuluko ebusuku, wabe esenza isitatimende ngoLwesibili ekuseni.
Watshela amaphoyisa ukuthi uthathe umfaniswano kamzala wakhe, engamazisanga, ngoMgqibelo.
UMsomi uthe kuzokwenziwa uphenyo lwangaphakathi ngokuziphatha kukamzala kaLanga.
UProfessor uzovela ngoLwesine (namhlanje) eNkantolo yesiFunda eThekwini.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UHunt uthi ayimethusi iPirates
2012-08-17 14:11
Johannesburg - Umqeqeshi weSuperSport United uGavin Hunt uthe abadlali bakhe abanayo nencane inkinga ekubhekaneni ne-Orlando Pirates, abazobhekana nayo kuze kube kathathu kulandelana, kubika iKockOff.com.
EzikaHunt zizobhekana nezikamaGebhula emlenzeni wokuqala wama-Semi Final eMTN8 azodlalelwa ePeter Mokaba Stadium ngeSonto, ngaphambi kokuthi kuhlanganwe kowe-Premier Soccer League ngoLwesithathu bese kuvalwa ngama-Semi Final esibili mhlaka-25 Agasti.
UHunt uvumile ukuthi kungase kube nzinyana ukubhekana neBhakabhaka, wathi nokho abanalo uvalo.
"Kuzoba nzima, sizodlala nabo imidlalo emithathu ezinsukwini eziyisithupha. Kunzima,” kusho umqeqeshi.
"Sizodlala umdlalo oya phambili, inhloso yethu wukuwina qha. Kuhlale kunzima khona ukudlala neqembu elifana nePirates, bayiqembu eliqine kakhulu.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Abe-ANC benze ubuqaba: umhlaziyiComment on this story
CELANI SIKHAKHANE
UMHLAZIYI wezepolitiki ozimele KwaZulu-Natal uthi isenzo sokuziphatha ngendlela enodlame kwamalungu e-ANC abexosha abantu be-DA ngezilimazo kwaSwayimane ngoMsombuluko siyizinkomba zezinga eliphezulu lokungabekezelelani kwezombusazwe esifundazweni.
UMnuz Zakhele Ndlovu ukhulume kanje ngesikhathi ephawula ngesenzo esisha samalungu kaKhongolose nabaholi bendawo bevuka umbhejazana bevimba abaholi be-DA ngocelemba namahalavu kwaSwayimane.
UNdlovu uthe lesi senzo sihambisana nokungafundiseki kahle kwabantu ngezombusazwe futhi siyethusa ngoba i-ANC nayo phambilini ibihlale ikhononda ngokuxoshwa ezindaweni ebezaziwa ngezizinda ze-IFP esifundazweni.
“Lokhu akugcini nje ngokubuyisela isifundazwe sethu emuva ezikhathini zodlame nokulwa kubangwa amaqembu kodwa kubeka kabi nabantu abamnyama ikakhulukazi abase-KZN indlela abasaziphatha ngayo nabasabuka ngayo ipolitiki. Ngabe kungcono ukube umndeni kagogo owadlwengulwa yiwona obuvimba i-DA kodwa kudumazile ukuthi abaholi namakhosi yibona abanqume ukuzihlanganisa nalesi senzo,” kusho uNdlovu.
Uthe okuxakayo wukuthi isizathu sokuvimba i-DA asizwakali kahle ngaphandle kokuthi abantu bebethi ababafuni abelungu kwaSwayimane ngoba bangabacindezeli.
UNdlovu uthe akukapheli nesikhathi esingakanani i-ANC ikhononda ngokuvinjwa kwe-ANCYL eyayifuna ukuyokhankasa emzini kaDkt Mangosuthu Buthelezi eMahlabathini ngo-2009 kodwa konke lokhu sekwenziwa yiyo i-ANC.
“Lokhu abakwenzayo kungubuqaba ngoba yiyo i-ANC eyaziwayo ngokulwa nalabo abangafuni muntu ezizindeni zabo. Ngakho i-ANC kumele ilusukumele lolu daba ngoba i-DA iyiqembu eliphikisa ngokusemthethweni kuleli futhi elisebenza ngaphansi kwenqubo kahulumeni wentando yabantu,” kusho uNdlovu.
I-DA ibihambele kwaSwayimane iholwa wuNksz Lindiwe Mazibuko ukuyozwa izikhalo zabantu abadala ngendlela abadlwengulwa ngayo ukuze udaba lubhungwe ephalamende.
Ubephelezelwa uNkk Dianne Kohler Barnard, umkhulumeli we-DA kwezokuPhepha, uMnuz Sizwe Mchunu, ohola i-DA eKZN, uNksz Mbali Ntuli usihlalo wentsha yeqembu.
UNobhala we-ANC eMoses Mabhida Region, uMnuz Supa Zuma, uthe i-DA ayizange ixoshwe yi-ANC kodwa ivinjwe wumphakathi.
“Ngisho ikhansela ebelikhona kule nto ebiyenzeka kwaSwayimane belizizele njengelungu lomphakathi ngoba i-ANC ibingahlele lutho mayelana nokuvakasha kwe-DA kuleya ndawo ngakho akungahlanganiswa izinto ezingahlangene. Usho ukuthi namakhosi lawa abekhona ayi-ANC? i-DA ayingahlanganisi izinto ezingahlangani ngoba izifunela udumo,” kusho uZuma.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON DC—
Amapholisa athi azaqhubeka ebopha abenhlanganiso ezizimeleyo abephula umthetho ngokufuna ukuphazamisa ukhetho.
Isikhulumeli samapholisa uCharity Charamba ulandule ngolweSibili imbiko ethi amapholisa aqhuba umkhankaso wokubopha amalunga enhlanganiso ezizimeleyo kungela zizatho kodwa kuyikuhlukumeza uzulu phambilini kokhetho.
Lokhu kulandela imbiko yokuthi inhlanganiso ye Zimbabwe Peace Project kayilamvumo yokusebenza elizweni. NgoLwesibili amapholisa angene emahofisini enhlanganiso ye Zimbabwe Election Support Network-ZESN, athatha imitshina yokusebenzisa egoqela amacomputer. Kuviki edluleyo zikhona njalo ezinye inhlanganiso ezike zangenelwa ngamapholisa.
UChris Gande weStudio 7 uxoxe lomsekeli wesikhulumeli secele leMDC elikhokhelwa nguMnu. Morgan Tsvangirai, uMnu. Joel Gabhuza othi ibandla lakhe likhathazwa yizenzo zamapholisa lezi.
Ingxoxo loMnu Joel Gabhuza ngodaba lwamaRadio


text:
Ngishiye iPirates ngizigqaja ngayo - Chansa
2012-06-27 12:05
Johannesburg - U-Isaac Chansa uthi akanawo umuzwa omubi ngokushiya i-Orlando Pirates njengoba eshiya ezigqaja, kusho umbiko weKickOff.com.
UChansa ngesonto eledlule ujoyine iqembu laseChina i-Henan Jianye ngesamba semali esingadalulwanga.
Lo mdlali wasesiswini waseZambia uthe ukucabangisise kahle ngasekuqaleni konyaka ukuthi uyayishiya iPirates.
"Ebengikufuna kakhulu ukubuyela e-Europe, kodwa akwenzekanga ngigcine sengiya eChina,” kusho uChansa.
"Bese ngifuna ukuhamba ngoba sengizuze okuningi ngikuPirates kula masizini amabili ngikuyona."
UChansa unqobe isicoco seligi iminyaka emibili ilandelana neqembu iPirates.
"Ngizolikhumbula kakhulu iqembu nomengameli walo futhi ngibonga iqembu nabalandeli,” kusho lo mdlali owanqoba i-2012 Africa Nations Cup.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isikhalo ngokudembesela komthetho eNigeria
2013-02-05 12:01
Lagos – Izwe iNigeria liyehluleka ukuphenya ngezehlakalo zokubulala ezenziwa ngamaphoyisa ngokungemthetho kanti izihlobo zezisulu zisala kanjalo zingatholi ngisho nencazelo, kusho i-Amnesty International embikweni wayo okhishwe ngoLwesibili.
Umbiko wenhlangano yamalungelo abantu ezinze eLondon uze kulandela uphenyo lwango-2009 wezehlakalo zokubulala ngokungemthetho zamaphoyisa minyaka yonke.
"Kusukela eminyakeni emithathu kwenziwa lowo mbiko, ukubulala okwenziwa ngamaphoyisa kuyaqhubeka futhi akulandelelwa, ngokusho kwezihlangano ezizimele zaseNigeria ezifana neLegal Defence kanye ne-Assistance Project," kusho umbiko we-Amnesty.
Esitatimendeni esihambisana nombiko sithe: “izinga lezigameko zokubulala okwenziwa ngamaphoyisa akuphenywa ngenxa yokwehluleka kokusebenza kowemithetho eNigeria.”
Okhulumela amaphoyisa aseNigeria uFrank Mba walile ukuphawula ngesikhathi ethintwa abe-AFP, wathi akakawuboni umbiko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ufuna kuphenywe ngokuhoxiswa kwecalaComment on this story
INTATHELI YESOLEZWE
OWASHAYISWA yimoto okuthiwa yayishayelwa yisikhulu samaphoyisa kulesi sifundazwe ufuna kuphenywe ngokuhoxiswa kwecala lokushayela budedengu elabekwa lesi sikhulu.
UMnuz Thembinkosi “Alison” Phakathi (60) uthe itekisi ayehamba ngayo ngo-Agasti nyakenye yashayiswa yimoto, iMercedes Benz, kaMajor-General Phindile Radebe, owayekhuluma neselula ebe eshayela.
Uthe kumanje uhamba ngenduku emuva kokulimala kule ngozi.
Ngesikhathi enza izethulo kuMqondisi wezokuShushisa ngalolu daba ezinyangeni ezintathu ezedlule, uMajor-General Radebe kuvela ukuthi wathi uPhakathi wayeyimbangela yokwenzeka kwale ngozi.
Wathi yena wayeshayela ngo-60 km/h futhi wayengakhulumi neselula.
Wathi wayesebenzisa ubuchwepheshe obenza ukuthi umuntu angasebenzisi izandla uma ekhuluma neselula.
UMajor-General Radebe wagxeka uPhakathi ngokusenga ezimithiyo.
Muva nje uMqondisi wezokuShushisa, uMnuz Cyril Mlotshwa, uthathe isinqumo sokuthi alihoxise leli cala ngenxa yokungabibikho kobufakazi. Kuthiwa esinye isizathu kwaba ngukuthi umbuso ubuzokhokha kakhulu uma umela uMajor-General Radebe njengoba wayesemsebenzini ngesikhathi kwenzeka le ngozi.
UPhakathi uthe ufuna ukuthola kahle ukuthi kungani uMajor-General Radebe engabizelwanga enkantolo.
“Ngimdala, le ngozi kwakungesilo iphutha lami. Ngangishayela ngihamba kancane,” kusho uPhakathi.
Uthe itekisi yakhe yayingenawo umshwalense ngakho wakhokha ngaphezulu kuka-R140 000 eseyilungisa.
“Kukhona okushaya amanzi ngaleli cala,” kusho uPhakathi.
UPhakathi uthe uthola ukwelulekwa ngabezomthetho kanti uzothumela incwadi kuKhomishana wamaphoyisa osanda kuqokwa, uGeneral Riah Phiyega, ukuze kube nophenyo olunzulu ngale ngozi.
Uthe kumele icala livulwe kabusha ukuze iqiniso lihlale obala ngoba kukhona ngisho ufakazi ozosho ukuthi kwenzekani.
Kuthiwa amarekhodi eselula ka-Major-General Radebe akhombisa ukuthi wakhuluma kwiselula esuka eThekwini.
Okhulumela amaphoyisa esifundazweni, uColonel Jay Naicker, uthe leli cala laphenywa kahle, idokodo ladluliselwa kumqondisi wezokushushisa ukuze athathe isinqumo okuyinto eyenziwa kuwo wonke amacala okushayisana kwezimoto.
Uthe umqondisi wathi asikho isidingo sokushushisa kulaba bashayeli bobabili, icala alihoxiswanga amaphoyisa.
UNaicker uthe ngokombiko kadokotela osedokodweni, bobabili abashayeli balimala kancane, bathola usizo esibhedlela badedelwa.
Akekho okubhalwe ukuthi wakhubazeka kubo.
“Asifuni ukuphawula ngezinsolo ezibhekiswe kulaba bashayeli ngoba sinenkolelo yokuthi umqondisi wezokushushisa wacubungula bonke ubufakazi ngaphambi kokuthatha isinqumo,” echaza.
UMajor-General Radebe owayesangu-Brigadier ngaleso sikhathi wayelibangise emcimbini wabesifazane, iWomen in Dialogue, e-Ashburton ngesikhathi kwenzeka le ngozi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ugogo ukwazile ukukhiyela umdlwenguli
2012-11-26 12:03
Thobani Ngqulunga, The Witness
Pietermaritzburg - Ugogo waseMpendle wabhadame umlisa enukubeza ngokocansi umzukulu wakhe oneminyaka emithathu ubudala wabe esemkhiyela khona lapho maqede wafuna usizo, ukuze aqinisekise ukuthi uyabanjwa ngokushesha.
UThokozani Mbatha, 24, ugwetshwe yiNkantolo yesiFunda yaseMgungundlovu iminyaka engu-18 ebhadla ejele.
Ngokusho komphathi wegatshi laseHowick lophiko lwababhekela abadlwenguliwe, uLieutenant Selby Nxumalo, uthe icala liphothulwe zingakapheli izinsuku eziyishumi kwenzeke isigameko, umsolwa wabe esegwetshwa iminyaka engu-18.
UNxumalo uthe babikelwe ugogo wengane ngalesi sigameko.
UMbatha, owakhelene nalo mndeni, wavakashela le ngane wabe eseyithembisa amaswidi. Wabe esiyithatha waya nayo endlini encane wayidlwengulela khona.
“Ingane ikhale kakhulu ngesikhathi kwenzeka lokhu, nokwenze ugogo wezwa wabe eseyakhona wambamba oqotsheni lo wesilisa,” kusho uNxumalo.
UNxumalo uthe ugogo ube esekhiya ithoyilethi bephakathi wabiza omakhelwane ukuba bamsize ekuqinisekiseni ukuthi lo uyaboshwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Abangu-14.3m babhalisele ukuvota eKenya
2012-12-21 10:11
Nairobi – Babalelwa okungenani ku-14.3 million abantu baseKenya ababhalisele ukuvota okhethweni lukazwelonke ngoMashi 2013, kusho ikhomishana eyongamele ukhetho ezweni.
Babalelwa ku-14 337 399 abavoti ababhalise ngesikhathi kuvulwa ukubhalisa ngoNovemba 19 nokuphele ngoLwesibili, ngokusho kwesitatimende se-Independent Electoral and Boundaries Commission (IEBC).
I-IEBC iqale yathi ilindele ukuthi kubhalise abantu abangu-18
million kulolu khetho.
Abanye bathi besisincane kakhulu isikhathi abasinikeziwe sokubhalisa.
"Niyacelwa ukuba nazi ukuthi lezi zibalo zingase zishintshe ngokuhamba kwesikhathi uma sekuphothulwe uhlelo," kusho i-IEBC esitatimendeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Odilikajele abangu-26 kubadlwenguli
2012-12-14 10:02
Johannesburg - Ubaba nendodana yakhe bagixabezwe ngodilikajele abangu-26 ngamacala okudlwengula, kulalele iNkantolo eNkulu yaseGoli, kulandela ukulahlwa yila macala ngeledlule.
La badlwenguli ababili base-Alexandra, uBooi noRodgers Makhubela,
bagwetshwe odilikajele abangu-26 uma isigwebo sabo sihlanganiswa, nesikhishwe yiJaji Roland
Sutherland ngamacala abo okudlwengula abesifazane abangu-10 phakathi kuka-2008 no-2009 bezenza abashayeli bamatekisi.
UBooi, 50, uthole odilikajele abangu-14, kuthi uRodgers, 26, wathola abangu-12.
Ngesikhathi uSutherland eqala ukwethula isigwebo, indodakazi kaBooi eneminyaka engu-14 ubudala ivele yakhihla esikaNandi.
Ibe isiphuma enkantolo kanti isililo sayo besizwakala ngisho isingaphandle.
Baphinde bagwetshwa iminyaka engu-15 ngaphezulu ngokugebenga besebenzisa indluzula, neyishumi yokuthumba, neminye eyisikhombisa yokushaya, umuntu ngamunye.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kulindelwe izinkumbi emgubhweni we-ANC eThekwini
2013-01-09 15:03
Durban - Iqembu i-African National Congress lilindele ukuthi kube khona abantu abangaphezu kuka-70 000, emgubhweni weminyaka engu-101, kwasungulwa iqembu.
Umgubho lona uzobanjelwa eThekwini ngempelasonto.
UNobhala Jikelele weqembu uGwede Mantashe uthe kuhlelwe amabhasi angu-1120, amatekisi angu-670 kanye nezitimela eziyisishiyagalombili, konke okuzothutha abantu ababalwelwa ku-16 000, abazokwethamela umgubho eKings Park Stadium.
Ekhuluma esithangamini sezindaba eThekwini, uthe: "Silindele ukuthi kugcwale phama.”
UMengameli uJacob Zuma, kulindeleke ukuthi ethule inkulumo yakhe yaminyaka yonke, eyethulwa uma kuqala unyaka.
Bonke ubuholi obusha beqembu buzohlangana eThekwini, ukulungiselela lo mgubho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuhlengwe abanye abavukuzi eWelkom
2012-05-24 10:02
Bloemfontein - Amaphoyisa nethimba lezokutakula sebehlenge abavukuzi abangekho emthethweni abayisishiyagalombili emayini engaseWelkom, kusho okhulumela amaphoyisa ngoLwesine.
UCaptain Steven Thakeng uthe lokhu sekubeka inani labatakuliwe ku-18 kule mayini engasasetshenziswa yakwaHarmony Gold.
Kusolakala ukuthi abanye abavukuzi abane basavaleleke emathunjini omhlaba.
UThakeng uthe abatakuli basebenze ubusuku bonke bezama ukuhlenga la bavukuzi.
Bahlolelwe izifo base beboshelwa ukuba sendaweni engafanele.
Abavukuzi ababili yibona abahlaba umkhosi kulandela lo mshophi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ibhomu libulale abathathu eSomali
2012-12-14 16:26
Mogadishu - Ibhomu ebelicushwe emotweni liqhume kwashona abantu abathathu kwalimala inqwaba ngesikhathi kwehla le nhlekelele enhlokodolobha yaseSomali iMogadishu.
"Ibhomu iqhume ngesikhathi umnikazi wemoto ethi uyayisusa... kushone abantu abathathu," kusho isikhulu samaphoyisa u-Aden Mohammed, othe akwazeki noma bekuhloswe umshayili yini.
"Siyaphenya ngalokhu kuhlasela."
Okwamanje alikho iqembu eliphumele obala lathi yilo elihlaselile nokho izinsolo zithi abahlaseli yiqembu lamaphekula i-Al-Qaeda, elidlelana ne- Al Shebab.
– Landela IzindabaNews24 kuTwitter
(@IzindabaNews24).


text:
Bazovela enkantolo kolwase-DRC
2013-02-14 10:05
Johannesburg - Amadoda angu-20 asolwa ngokwakha itulo lokuketula uhulumeni waseDemocratic Republic of Congo (DRC) azovela eNkantolo yesiFunda ePitoli ngoLwesine.
Ngesonto eledlule, inkantolo ibeke ngokusemthethweni amacala amavukelambuso angu-19 ase-DRC ngokufuna ukuvukela uMbuso wezwe lawo.
Laba baboshwa ngoFebhuwari 5 eLimpopo.
Owesilisa osolwa ngokuba ngubhongoza walaba waboshwa ngoFebhuwari 8 eKapa.
Laba basolwa ngokulindela ukuthola ukuqeqeshwa ngaphansi kombutho wezempi ukuze baketule uMengameli wase-DRC uJoseph Kabila.
"Bebefuna ukukhipha uKabila esikhundleni ngokungemthetho," kusho uMshushisi uShaun Abrahams etshela inkantolo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Nelakuleli liyathinteka kweyakwaBMW
2012-03-27 12:01
Durban - Amakhasimende akuleli nawo ayathinteka kulandela ukuthi inkampani ekhiqiza izimoto uBMW icele ukuba kubuyiselwe zonke izimoto zohlobo lwe-5 ne-6 Series zika-2003 kuya ku-2010, kubika iNewswatch.
I-BMW SA ithe kungenzeka ukuthi kunenkinga ngekhava ye-battery ebhuthini lemoto.
Le nkampani yaseGermany ithi lokhu uma kungalungiswa kungase kudale izinkinga zikagesi nokungaholela ekutheni imoto ingadumi noma kugqamuke umlilo emotweni.
Okhulumela le nkampani, uGuy Kilfoil, uthe abanikazi bezimoto bazokwaziswa ngezincwadi, becelwa ukuba babuyise izimoto zabo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Indida ngokusayina kukanozinti kuChiefsComment on this story
MINENHLE MKHIZE
USEVEZE ukuthi ubengazi ngokusayina kuKaizer Chiefs unozinti waMaZulu uBrilliant “Casillas” Khuzwayo osekuqinisekisiwe ukuthi uzodlalela leli qembu laseNaturena ngesizini ezayo.
Lo nozinti obebolekiswe wuSuthu kuThanda Royal Zulu egijima kuNational First Division (NFD) usezobonakala edlubhe imifaniswano yeZimpofana. Lezi zindaba ziqinisekiswe nguBobby Motaung oyimenenja yeChiefs yize lo mdlali egcizelele ukuthi akazi lutho ngokusayina kwakhe kuMakhosi.
“Siqede yonke into ngoLwesithathu ebusuku nemenenja yakhe. Umdlali usengowethu futhi uzohlala amasizini amathathu eNaturena. Ungumfana osemncane kanti wenza kahle nasemaqenjini esizwe akuleli. Okunye mayelana nabadlali esizobasayina kuChiefs sizokhipha isitatimende kusasa (namuhla),” kusho uMotaung.
Kuthintwa uKhuzwayo uphendule kanje: “UBobby akakaze angithinte mayelana nokusayina kwami neChiefs. Indaba yokujoyina iChiefs ngisayifunde kwabezindaba, mina angazi lutho ngayo. Akukho engisakusayinile nayo. AmaZulu okuyiwona okumele angazise akakaze angithinte. Engikwaziyo wukuthi iChiefs ibifuna ukungisayinisa ngoJanuwari njengoba bekuvulwe iwindi lokusayinisa abadlali kodwa yangakwazi ngoba ngibolekiswe kuThanda. Bangitshele ukuthi bazobuya ngoJuni kodwa indaba yokuthi ngisayine kuChiefs ngiyayeshwama.”
Ngesikhathi iChiefs ebifuna ngaso lo mdlalo okokuqala (ngoJanuwari) beyinenkinga yokulinyalelwa ngu-Itumeleng Khune ongunozinti wokuqina kuChiefs. Ukulimala kukaKhune kunikeze ithuba u-Arthur Bartman.
UTim Sukazi ophethe izindaba zikaKhuzwayo uvumile ukuthi useqede yonke into neChiefs.
“UKhuzwayo ngumfana ohlakaniphile. Ngimtshelile ukuthi angakhulumi alinde iChiefs ize imethule ngokusemthweni. NgoJuni 25 umfana uzoqala ukuzilolonga neChiefs ngoba ngoLwesithathu siqede yonke into noBobby,” kusho uSukazi.
Ngasohlangothini lwaMaZulu, uPhilani Mabaso ongumxhumanisi weqembu nabezindaba uthe: “Uma sikhuluma nemenenja yomdlali sithatha ngokuthi isuke isikhulumile naye umdlali. Iyona obekumele imtshele ukuthi isiqedile neChiefs. Thina singakuqinisekile ukuthi umdlali
usengoweChiefs,” kusho uPhilani Mabaso.
UKhuzwayo ungunozinti ophambili weqembu lesizwe le-Under 23 kanti useke wabizwa kuBafana Bafana kabili. Ubekhona elakuleli lidlala neTanzania eDers Salaam lapho iBafana inqobe khona ngo 1-0 wegoli likaSiyabonga Sangweni. Kuthe kusenjalo wadlala kuBafana ibhekene ne-Equatorial Guinea ngoJanuwari walo nyaka.
Khonamanjalo, sekuvele ukuthi uStanton Lewis osezogijima ku-Golden Arrows ngezayo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Ungozimakhaza uMandela
2012-12-12 16:25
Johannesburg - Owabe enguMengameli wezwe uNelson Mandela ungozimakhaza esibhedlela i-1 Military Hospital, kusho iHhovisi likaMengameli ngoLwesithathu.
UMadiba uzolala usuku lwakhe lwesihlanu esibhedlela, ngoLwesibili kukhishwe imibiko ethi unenkinga emaphashini kanti useqalile ukwelashwa.
"Odokotela baqinisekise ukuthi imithi uyamukela ngendlela, bagculisekile ngesimo sakhe,” kusho okhulumela umengameli, uMac Maharaj.
UMandela, 94, waphuthunyiswa esibhedlela ePitoli, esuka emzini wakhe oseQunu, e-Eastern Cape, ngoMgqibelo.
"Siyacela abantu baqhubeke nokuhlonipha umndeni wakwaMandela, ngalesi sikhathi,” kusho uMaharaj
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ugixabezwe ngeminyaka engu-10 umdlwenguli
2012-02-23 07:30
Polokwane- Umdlwenguli ugwetshwe iminyaka eyishumi esezikhindini yiNkantolo yeSifunda yaseMankweng, kusho amaphoyisa aseLimpopo ngoLwesithathu.
UPiet Malebele Makoga, 24, waseGaMothapo, ugwetshwe ngoLwesibili ngokudlwengula owesifazane, 20, ngoSepthemba 2010, kusho uConstable Moses Molepo.
Wahlasela lo wesifazane kubo emuva kokuthi emngenisile ngesikhathi ezenza isoka lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indoda ibanjwe nezidakamizwa emathunjini
2012-12-03 07:41
Cape Town - Owesilisa, 26, ukhalelwe ngamasongo kaSigonyela ngemuva kokutholakala nezidakamizwa emathunjini, kusho amaphoyisa aseWestern Cape.
Amaphoyisa, nabelunywe indlebe, amise imoto yohlobo lweVolkswagen Polo kuN12 phakathi kwe-Oudtshoorn neGeorge ngoMgqibelo ntambama, kusho uCaptain Bernadine Steyn.
Kube sekuseshwa imoto kwangatholakala lutho.
Ukutshengisa ukusaba kwalo wesilisa kudale ukuthi amaphoyisa amyise esibhedlela sendawo.
“Kufike kwenziwa ama-x-rays natshengise izidakamizwa emathunjini akhe," kusho uSteyn.
Le ndoda izovela eNkantolo yeMantshi yase-Oudtshoorn ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kugxekwa isiphakamiso nge-Addington
2013-01-18 14:07
Durban - Isiphakamiso sokuthi kuvalwe okwesikhashana isibhedlela saseThekwini i-Addington
Hospital, sekuthole ukugxekwa ngusoseshini wezempilo iSouth African Medical Association
(Sama), kubika iThe Mercury.
Umengameli weSama uDokotela Mzukisi Grootboom uphendule isimemezelo seNhloko yoMnyango uSibongile Zungu wathi umqondo wokuthi kuvalwe isibhedlela awucatshangisiswanga kahle.
“Angeke uMnyango uvale isikhungo esiwusizo kangaka, uma sivala baningi abantu abazohlukumezeka. Iziguli kumele ukuthi zithole ukunakekelwa."
UGrootboon uthi bengusoseshini basazohlangana noZungu kudingidwe ngalolu daba.
UZungu uveze ukuthi uMnyango uzokhuluma namalungu omphakathi, ngenhloso yokuthola izimvo zawo mayelana nokuvalwa kwe-Addington, ekubhekeke ukuthi lungiswe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Uboshelwe elokubulala umfundi
2012-09-18 15:59
Johannesburg - Umfundi waseKagiso, oneminyaka engu-18 ubudala uboshiwe mayelana nezinsolo ezithi ubulale umfowabo womunye umfundi, kusho amaphoyisa aseGauteng.
UBrigadier Sipho Ngubane uthe ngoMsombuluko umfundi lona ulwe nomunye umfundi oneminyaka engu-17 ubudala.
"Lona ona-17 ube esebiza umfowabo ethi akazomekelekela."
Ngesikhathi umufi ezama ukwelekelela ugwazwe esifubeni washonela endaweni yesehlakalo.
Umfundi ogwaze omunye ube esebaleka, nokho ube eseboshwa esesibhedlela la ebelashelwa khona amanxeba okugwazwa, uzovela ngaphambi kwenkantolo yeMantshi yaseKrugersdorp ngoLwesithathu.
–
"Like" ikhasi lethu ku-Facebook uze ukwazi ukujoyina inkulumo ngolimi
lwakho.
– Landela
Izindaba News24 kuTwitter (@IzindabaNews24).


text:
Sizinzile isimo eDe Doorns
2012-11-14 12:02
Cape Town - Alukho udlame olubekhona ebusuku eDe Doorns, kusho amaphoyisa aseWestern Cape ngoLwesithathu ekuseni.
"Isimo sikahle kanti namaphoyisa aqaphile," kusho okhulumela amaphoyisa aseDe Doorns, uLindikhaya Mkhontwana.
Uthe kukhona ababoshiwe ngoLwesibili.
Abasebenzi basemapulazini bangenele isiteleka bekhala ngamaholo kanye nezimo abasebenza ngaphansi kwazo eHex River valley ngeledlule.
Laba basebenzi, abahola u-R70, bafuna ukuhola u-R150 ngelanga.
Umgwaqo omkhulu uN1 eDe Doorns wavalwa ngesikhathi kuqhubeka udlame, olwaholela ekushisweni kwepulazi lamagilebhisi.
Umgwaqo uvulwe ngoLwesithathi ekuseni, kudlula amaloli athwele izothelo nezinye izimpahla. Izitolo eziseceleni komgwaqo zisavaliwe.
Umengameli weFood and Allied Workers' Union, u-Attwell Nazo noNobhala Jikelele uKatishi Masemola kuzothi ngokuhamba kosuku bakhulume nabasebenzi eCeres naseDe Doorns.
Bazoba nomhlangano erenki yamatekisi eCeres ngo-11:30 bese bedlulela eStofland Stadium eDe Doorns ngo-13:30.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Cape Town - Iqembu i-African National Congress eWestern Cape lishaye ngoswazi oluncane amalungu ophiko lwentsha ahahameza uMengameli uJacob Zuma ngesikhathi ethula inkulumo eKapa ngoFebhuwari.
Amalungu amane avume icala lokungaziphathi kahle ecula amaculo avuna uMengameli wophiko oxoshiwe uJulius Malema.
UZuma wabe ekhuluma eGood Hope Centre, eKapa ngesikhathi ephazanyiswa.
Laba kwamiswa ubulungu babo iminyaka emine nokho isigwebo salengiswa.
Ngesonto eledlule bavele ngaphambi kwekomidi lokuqondisa izigwegwe bahambisa izincwadi zesixoliso.
I-ANC yamukele izincwadi yabayalela ukuthi bangene esikoleni sezepolitiki kuze bezofundiseka.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
News24


text:
I-UDM igxeka izinsolo ngamaphoyisa
2012-08-27 12:04
Johannesburg - Iqembu i-United Democratic Movement selikugxekile ukuhlukunyezwa kwabavukuzi baseMarikana abavalelwe esitokisini ekuthiwa kwenziwa ngamaphoyisa.
"Kumele uNgqongqoshe woMnyango wamaPhoyisa uNathi Mthethwa akuveze lokhu ukuthi kuyiqiniso noma cha," kusho umholi we-UDM uBantu
Holomisa.
"Sifuna ungqongqoshe avumele amalungu emindeni ukuthi alethe abameli babo kanjalo nodokotela babo kuze bezokwenza uphenyo oluphelele ngalezi zinsolo."
Iphephandaba iCity Press libike ukuthi angu-194 amacala avulelwe amaphoyisa, ahlanganisa awokushaya nokulimaza kanjalo nokuzama ukubulala.
Sekujutshwe uphiko i-Independent Police Investigative Directorate ukuthi luyoqhuba uphenyo eziteshini ezinhlanu zamaphoyisa.
Emasontweni amabili edlule amaphoyisa avulela ngenhlamvu kubabhikishi basemayini iLonmin, eMarikana, kwashona abavukuzi abangu-34 kwalimala abangu-78.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Basulwe izinyembezi abakwaNcizaComment on this story
NOKUBONGWA PHENYANE
UHLULEKA nawukuzibamba yinjabulo uThembinkosi Nciza ongumphathi we-TS Records oshade noNhlanhla ngemuva kokubusiswa ngendodana.
Lo mndeni uke wabhekana nesikhathi esinzima ngesikhathi kudlula emhlabeni indodakazi yawo eneminyaka emihlanu uZinathi.
NgoLwesithathu laba bashadikazi babusiswe ngendodana uLuvuyo okumangaze abaningi ngoba izindaba zokukhulelwa kukaNhlanhla beziyimfihlo yomndeni.
Ekhuluma neSolezwe uTK izolo, uthe bajabule kakhulu ngalokhu yize kuyizindaba zomndeni lezi abangathandi ukukhuluma ngazo kakhulu.
“Sijabule kakhulu kodwa okwamanje angikathandi kukhulunywe ngalezi zindaba esisazigcine emndenini wethu.
“Sithanda ukubonga bonke abantu ababe nathi ngesikhathi sibhekene nobunzima futhi abanye basithandazisa.
“Mayelana nalezi zindaba ngicela ukuphinde ngikuthinte emizuzwini elishumi,” kusho uNciza.
Lo mndeni ubusiswa ngendodana nje washonelwa yingane yawo yentombazane engozini yemoto ngo-2009.
Elinye lamaphephandaba aphuma ngeSonto libike ukuthi labo saziwayo bebengafuni ukuthi lolu daba lwaziwe ngenxa yezigameko ezibavelele phambilini.
Lokhu kuthiwa kwenze bakwazi ukubhekana nesikhathi sokujabula njengoba bebelindele ingane yabo.
Kuthiwa uNhlanhla bekuyisifiso sakhe ukuthi ngelinye ilanga abuye athole ukujabula ngemuva kwezinsuku ezinzima.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Owesifazane kwelokubulawa kwendoda
2013-02-26 10:02
Johannesburg - Owesifazane oneminyaka engu-31 ubudala, uboshiwe ngezinsolo ezithi uyathinteka ekubulaweni kwendoda eneminyaka engu-66 ubudala yaseWolmanransstad.
Lokhu kukhishwe ngamphoyisa aseNorth West ngoLwesibili.
Okhulumela amaphoyisa uLieutenant Colonel Sabata Mokgwabone uthi umsolwa wesifazane uboshwe ngeSonto, mayelana necala lokubulawa kukaDavid Alexander Barclay.
UBarclay watholakala ngoMgqibelo eseLindbergh Lodge, eVaalbochfontein, elele edindilizile kwibhanga legazi, enenxeba lokudutshulwa emqaleni.
Umsolwa kulindeleke avele ngaphambi kweNkantolo yeMantshi yaseWolmaransstad ngoLwesithathu.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Izolashwa ngokushesha i-TB
2012-06-13 14:28
Durban - Inhlangano elwisana nesifo sofuba i-TB Alliance ithi iphezu kwemizamo yokwakha ikhambi elozosebenza ngokushesha ukwelapha isifo sofuba, kubika iNewswatch.
Inhlangano ithi izimisele ukwehlisa isikhathi esithathwayo ukwelapha ngokuphelele i-TB, sisuke ezinyangeni eziyisithupha okungenani yelashwe izinyanga ezintathu noma ezimbili.
Okhulumela inhlangano uChristo van Niekerk uthi ikhambi elisha lizoshaya libeke eceleni igciwane elinenkani ezinyangeni eziyisithupha kuphela.
Imvamisa igciwane elinenkani lelashwa izinyanga ezingu-15 noma-18.
Lokhu kuvele njengoba kuqhubeka inkomfa iSouth African TB Conference, ebanjelwe eThekwini.
Inhlangano iWorld Health Organisation ithi iNingizimu Afrika ingeyesithathu emhlabeni kumazwe ahaqwe kakhulu yisifo sofuba.
Inkomfa izovalwa ngoLwesihlanu.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- News24


text:
'Isangoma sibhubhudla umndeni wami'
2012-12-12 14:02
Johannesburg - Uthi uselala obenyoni owesilisa othi abafowabo bashona ngendlela engaqondakali, kanti manje u-Innocent Ndima uyasaba ukuthi naye angase afe.
UNdima, 35, uthi isangoma esinenhlizyo embi senza abafowabo imikhovu, kanti siyabasebenzisa ekutheni basebenzele sona.
UNdima, 35, wase-Ennerdale,
eningizimu neGoli, utshele iDaily Sun ukuthi lo wesifazane usanda kuba yisangoma, kanti ufuna ukumbulala ukuze adlondlobalise ibhizinisi lakhe.
“Abafowethu bashona ngendlela engacaci kuze kube yimanje, manje sengisele ngedwa. Ngiyasaba ukuthi nami ngingase ngife," eqhuba.
U-Innocent
uthi umfowabo omdala uThabane wadutshulwa washona ngoJanuwari 2010 kwathi uKonke, wabulawa yisifo esasibukeka njengesokuwa kanti uSenzo yena wabulawa yisifuba ngonyaka odlule.
Uthi ngemuva kokushona kukaSenzo naye useqale uphupha kabi kanti kunezinto ezenzekayo angaziqondi.
Leli phephandaba libe nengxoxo nalesi sangoma esibe sesiyaziphebeza lezi zinsolo.
Sithe sikhathazekile ngoNdima.
Isangoma sikhala ngokusongwelwa nguNdima, nothumela imiyalezo yokuthi uzosibulala, asichaphe nangezinhlamba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Thola
ezinye izindaba zeDaily Sun kumakhalekhukhwini wakho
- Thola
izindaba zeDaily Sun kuFacebook
- Daily Sun


text:
Uphume ngebheyili umfundi ngelokubulala
2012-11-29 14:05
Johannesburg - Umfundi wase-East Rand owenza u-Grade 11 osolwa ngokudubula abulale omunye umfundi ngoba emhlupha, uthole ibheyili ka-R1000 eNkantolo yeMantshi eBoksburg ngoLwesine.
UTsundzukani Mthombi, 18, kusolwa ukuthi wadubula wabulala omunye umfundi owayenza u-Grade 10 uNkululeko Ndlovu, 18, ekilasini esikoleni ePhineas Xulu Secondary School.
Umama kaNdlovu kanye no-anti wakhe bakhihle esikaNandi ngesikhathi inkantolo ilalele ukuthi uMthombi wasithatha kanjani isibhamu sikamama wakhe.
UWarrant Officer Isaac Mashishi, ongumseshi, utshele inkantolo ukuthi uMthombi wantshontsha isikhiye se-safe esikhwameni, wayivula, wathatha isibhamu, wabe esesibuyisela khona esikhwameni esikhiye. Umama wakhe uyiphoyisa likamasipala.
"Wathatha isibhamu sikamama wakhe. Lokho kusho ukuthi wabe ekuhlelile ukubulala," kusho uMashishi.
Uthe uMthombi kusolakala ukuthi wahlaselwa yiqeqebana labafana elinde ibhasi ngosuku olwandulela olwesehlakalo sokudubula.
"Bamhlasela emile elinde ibhasi, ngemuva kwalokho bamjaha ngesikhathi esebaleka."
Esitatimendeni, kwathiwa labo bafana ababemhlaselile ngosuku lwangayizolo baphinda ngakusasa bayomhlasela esekilasini.
UMthombi wadubula wageja okokuqala, okwesibili washaya enyameni wafa uNdlovu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kubulawe iphoyisa ephathini eThekwini
2012-11-05 14:47
Durban - Amaphoyisa asashaqekile ngokubulawa kwephoyisa lishaywa yintsha ephathini eThekwini ngemuva kokuthi iliphuce isibhamu nozankosi, kusho umbiko weThe Mercury.
UConstable Sibonelo Mbambo, 31, yiphoyisa lesishiyagalolunye ukubulawa KwaZulu-Natal kusukela ngoJanuwari.
Abasolwa abayisihlanu kulesi sigameko baboshwe wuphiko olusebenza ngobugebengu obuhleliwe engakapheli amahora angu-24 kwenzeke lesi sigameko.
Iziphathimandla zamaphoyisa eKZN zisigxeke kakhulu lesi senzo, zathi kumele siqine isigwebo kulabo ababulala amaphoyisa.
UMbambo, nobesebenzela esiteshini esisenkabeni yeTheku, ushaywe ngokuthile ekhanda wase egwazwa ngebhodlela esigcemeni sakwa-M eMlazi, ngoMgqibelo ebusuku.
- Landela
IzindabaNews24 kuTwitter
- News24


text:
Ukhala ngamanesi ayenqaba ukuthi abone uyise
2012-11-29 10:02
Johannesburg - Kwagcina ngokumanela umkhulu oneminyaka engu-70 ubudala obeguliswa wumdlavuza ohlobene nomphimbo, ushona nje usedlule ezinhlungwini ezinzima ehleli esibhedlela iMatikwane, eHazyview, eMpumalanga, njengoba imibiko ithi isibhedlela siphelelwe yimithi yokuthithibalisa lesi sifo.
Indodana kamkhulu uGary Fine, 40, uthe ubehlala ngaphandle kwegumbi abukele ubaba wakhe eshukwa yizinhlungu, uthe amanesi abenqaba ukuthi angene abone ubaba wakhe, uthe ubevunyelwa kuphela ngezikhathi ezivunyelwe izivakashi, kusho umbiko wephephandaba iBeeld.
Ngemuva kwezinyanga ezimbili kwashona uBarnett Fine, abenhlangano i-Organisation Campaigning for Cancer, bafaka isikhalazo kuhulumeni, bekhala ngempatho kaFine, bethi akalaphekanga ngenxa yokushoda kwemithi esibhedlela.
Uhulumeni ubengakaphenduli okwamanje.
"Wayesalelwe yisikhashana emhlabeni, kwaphoqeka ukuthi ngiphume ngimshiye. Amanesi awazange enze lutho ukuzama ukumsiza," kusho uFine ngoLwesithathu.
"Ngangihlezi ngaphandle kwewindi, ngimuzwa ephefumulela phezulu. Ngesikhathi eshona wayengaxhunywe ngisho ipayipi le-drip," esho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ayaqina amathemba ngeHIV
2012-10-22 15:59
Johannesburg - Abacwaningi eNyuvesi yaseWits babe negalelo elikhulu empumelelweni ekubikwe ngayo embikweni weNature Medicine, oveze ukuthi sekunohlelo olusha olutholakele olungavikela igciwane lengculaza ngamaphesenti angu-88.
Lezi zindaba ziqinisa amathemba okuthi ngokuhamba kwesikhathi kungase kutholakale ikhambi lokwelapha lolu bhubhane.
Ucwaningo lwenziwe yisikhungo iCentre for the Aids Programme of Research in South Africa (CAPRISA), sisebenzisana nochwepheshe baseWits University, yisikhungo iNational Institute for Communicable Diseases (NICD), yi-University of KwaZulu-Natal kanye ne-University of Cape Town.
Ucwaningo ludonse iminyaka emihlanu, bekucwaningwa abesifazane ababili abaphila naleli gciwane, kutholakale ukuthi kunendlela ekungenziwa ngayo ukuqinisa amasosha bese umuntu evikeleka ezinhlobeni zeHIV eziyisishiyagalolunye kweziyishumi ezikhona.
UNgqongqoshe woMnyango wezeMpilo u-Aaron Motsoaledi usencome
ososayensi abaqhamuke nalendlela entsha engavikela abantu ekutheni bangenwe yigciwane lengculaza, wancoma nalaba besifazane abavume ukuba yingxenye yocwaningo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Health24


text:
Kuzanywa ukuxoxa nabosizo lokuqala abatelekile
2012-11-22 12:04
Johannesburg - UMnyango wezeMpilo e-Eastern Cape uzama ukuxoxisana nabasebenza ukuhambisa usizo oluphuthumayo, ngenhloso yokuthi babuyele emsebenzini njengoba bangena esetelekeni.
Okhulumela uMnyango uSiyanda Manana uthe uMnyango ubambe izingxoxo nezinhlaka ezimele abasebenzi.
"Bavumile ukubuyela emsebenzini," kusho uManana.
Abasebenzi bangene esitelekeni bekhala ngezinto ezithinta amaholo, ukusebenza isikhathi esengeziwe kanye neminye imihlomulo, kuthiwa abanye abasebenzi bakweletwa imali kusukela ngonyaka ka-2006.
Isiteleka kuthiwa siphazamise umsebenzi koMasipala abahlanganisa iNelson Mandela, Chris Hani, Mthatha nakuMasipala waseMathole.
I-SA Communist Party iscele isifundazwe ukuthi sisheshise silungise udaba lwabasebenzi.


text:
Uthole iminyaka owadlwengula ugogo eKZN
2013-02-26 16:00
Durban – INkantolo yesiFunda kwaMaphumulo, imnike iminyaka engu-25 ethothoza ejele umlisa olahlwe yicala lokudlwengula isalukazi, kusho amaphoyisa aKwaZulu-Natal.
Okhulumela amaphoyisa uCaptain Thulani Zwane, uthi uNdumiso Gcabashe, 22, ulahlwe yicala lokudlwengula ugogo oneminyaka engu- 90 ubudala, owadlwengulwa esemzini wakhe oKwaMaphumulo, endaweni yaseWoza.
Lesi sehlakalo senzeka mhlaka-20 Julayi 2010, ugogo wayeyedwa ngesikhathi kungena uGcabashe, efika emkhomba ngomese emdlwengula.
“UGcabashe wahlula ngamandla ugogo, waphinda weba u-R470.”
UGcabashe waboshwa eseNtuzuma, ngenyanga kaFebhuwari.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Isoka ligajwe wumona labulala intombi
2012-11-20 10:00
Gabisile Ngcobo, The Witness
Durban - Ubekhala engakwazi nokukhuluma uNondalo Mvelase, 18, waseMpophomeni ngesikhathi ethola ukuthi isoka likamama wakhe limgwaze lambulala ngesikhathi kusuka ingxabano.
UNondalo ubhala iphepha lokugcina lokuhlolwa kuka-matric ngoLwesithathu.
“Angikholwa ukuthi ushonile. Kubuhlungu kakhulu angazi ukuthi kungani bekumele aze ambulale."
UNondalo ubehleli ezungezwe yizihlobo, nezincwadi zakhe ze-Economics ezama ukutadisha esemakhandleleni.
Umama wakhe uBongiwe Nyawuza, 32, kuthiwa ube nengxabano nesoka lakhe esiteshini sesitimela eNottingham Road.
Isoka libe selimgwaza engalweni nasesifubeni ngabo-06:00, ngokusho kwamaphoyisa.
Okhulumela amaphoyisa eHowick Cluster uCaptain Lolly Moodley uthe uBongiwe ugwaziwe kodwa wakwazi ukumisa imoto yamaphoyisa ebidlula, nokho washona ngaphambi kokufika kwabezimo eziphuthumayo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
Amaphoyisa asekhiphe izingqungqulu kwelika-Oscar
2013-02-22 08:20
Johannesburg - Ukuqophisana phakathi kwabameli bomsubathi u-Oscar Pistorius noMbuso ekutheni ngabe wayibulala yini intombi yakhe uReeva Steenkamp kuyaqhubeka.
NgoLwesine icala lihlehlisiwe kwathi umphenyi ophezulu uHilton Botha wahoxiswa kuleli cala, njengoba ezongenelwa yithimba elizoholwa ngumphenyi ohamba phambili kuleli, uVinesh Moonoo.
UPistorius usolwa ngokubulala intombi yakhe emzini wakhe osePitoli ngesonto eledlule.
UMshushisi woMbuso uGerrie Nel uthi uthukile naye ngesikhathi ezwa ukuthi uBotha ubhekene namacala okuzama ukubulala.
Leli cala elango-2011, nelagcina ngokuhoxiswa okwesikhashana njengoba kushaywe ingwiji lavuswa.
UKhomishana wamaPhoyisa uRiah Phiyega ubalule ukuthi ukukhishwa kukaBotha yimizamo yokuqinisa uphenyo, hhayi ukuthi kuzogxilwa emacaleni alengela ekhanda lakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kumkhulule ukuphela kwecala u'Zapiro'
2012-10-29 12:09
Johannesburg - Umdwebi wopopayi uJonathan "Zapiro" Shapiro usekhululekile ngoba umdonsiswano obusenkantolo phakathi kwakhe noMengameli uJacob Zuma usuphelile, usho kanje ngoMsombuluko.
"Lokhu kungumphumela omuhle kwezokubeka noma ngabe yini oyifisayo ngendlela yakho nangokuphawula," usho kanje ekhuluma ngocingo eseKapa.
Ummeli wabezindaba uDario Milo uthe icala lihoxiswe ngokusemthethweni ngoMsombuluko ekuseni.
UShapiro, ozibiza ngo"Zapiro", uthe ubelangazelela ukubonisa lokho akubona njengokubalulekile ekwenza ngomdwebo kusukela afakelwa isimangalo kwathiwa kumele akhokhe u-R5m beneSunday Tomes ngoDisemba 2008.
Kodwa muva nje ithimba elimele uZuma linqume ukwehlela ngezansi. Imali yehliswa yafinyelela ku-R4 million, lahoxiswa elokudicilela isithunzi.
UZuma wabe eseyehlisa imali wafuna u-R100 000 nokuba axolise, ngaphambi kokuba lihoxe ngokuphelele icala.
UShapiro uthe isinqumo sikamengameli asisho ukuthi usezoshintsha ukusebenza.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siyakhula esabashone efemini eDhaka
2012-11-26 07:24
Dhaka - Kushone okungenani abantu abangu-112 ngesikhathi kuqubuka umlilo efemini yendwangu ngaphandle kwenhlokodolobha yaseBangladesh, iDhaka, kusho izikhulu.
Lo mlilo uqale ngoMgqibelo ebusuku kuleli bhilidi elinezitezi eziyisishiyagalombili elisetshenziswa yiTazreen Fashions, engaphansi kweTuba Group, nehlinzeka iWal-Mart nezinye izikhondlakhondla zezitolo eMelika nase-Europe.
NgeSonto ekuseni, izicishamlilo bese zithole izidumbu ezingu-100, kusho isikhulu soMnyango wezoMlilo uMajor
Mohammad Mahbub etshela abe-Associated Press.
Uthe bangu-12 abalimele bezama ukugxuma ebhilidini.
- Landela
IzindabaNews24 kuTwitter
- Sapa - AP


text:
UPistorius uselangazelele ukubuyela ekuzilolongeni
2013-02-26 08:19
Johannesburg - Umsubathi u-Oscar Pistorius uhlangane namaphoyisa ngoMsombuluko ukuzodingida ngemibandela yokuqala ukuzilolonga, kusho okhulumela amajele njengoba esalinde ukuqulwa kwecala lokubulala intombi yakhe.
Lo msubathi uhlangane neziphathimandla eNkantolo yeMantshi ePitoli ngenhloso yokudingida ngemibandela yebheyili yakhe, ayithola ngoLwesihlanu sekuphele isikhathi esingaphezulu kwesonto esesitokisini.
Abashushisi bathwesa uPistorius icala lokubulala ngenhloso intombi yakhe uReeva Steenkamp ngosuku lwezithandani ecaleni elamangaza umhlaba wonke.
Lesi sihlabani sama-Olympic namaParalympic siyaliphika icala.
Ukuzilolonga kwakhe kungase kuqale ezinsukwini ezizayo, kusho okhulumela ezokuhlunyeleliswa kwezimilo uJames Smalberger, oqhube wathi indawo nesikhathi kusazodingidwa.
“Sicele umqeqeshi wakhe ukuba asihlinzeke ngohlelo lokuzilolonga. ukuze senze ngendlela.”
Lesi sihlabani esineminyaka engu-26 ubudala sidedelwe ngebheyili ka-R1 million ngesonto eledlule.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umndeni wakwaSteenkamp usuthole abameli
2013-02-26 08:33
Johannesburg - Abazali bakaReeva Steenkamp baqoke abameli abazovikela okungakubona kulandela ukubulawa kwendodakazi yabo emzini womsubathi wakuleli u-Oscar
Pistorius, ngokusho kombiko ngoLwesibili.
Esitatimendeni esikhishwe ngoMsombuluko, uJune noBarry
Steenkamp bathi lesi yisikhathi esinzima kubo kodwa bayakuqonda ukuthi abezindaba kungani belulandela kangaka lolu daba, kusho umbiko we-Eyewitness News.
AbakwaSteenkamp bacele ukuba abezindaba bahloniphe ilungelo labo lokwenza izinto esithe.
UPistorius wabekwa icala lokubulala uSteenkamp ngoFebhuwari 14.
Ube esekhishwa ngebheyili ka-R1 million ngoLwesihlanu.
USteenkamp walothiswa ePort Elizabeth ngoFebhuwari 19.
Ummeli uMike Venter no-Advocate Dup de Bruyn
yibona abazomela umndeni wakwaSteenkamp.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Izogubha nabesifazane iJoyousComment on this story
SIZWE BLOSE
IZOTHOKOZISA abantu base-KZN iJoyous Celebration njengoba izoba nekhonsathi eyingxenye yokugubha inyanga yabantu besifazane.
Leli qembu lizoba nekhonsathi e-ICC Arena, Thekwini ngo-Agasti 11.
UMbali Thabethe okhulumela leli qembu, uthe ngaphambi kokuthi beze kuleli dolobha bazoqala eBhayi, e-Eastern Cape lapho bezoba khona namakhonsathi eNangoza Jebe Hall, eNew Brighton ngo-Agasti 3 baqede ngo-Agasti 4.
Uthe inhloso enkulu yokuhambela lamadolobha ngenyanga yabesifazane kuzoba kungukuhlonipha ogogo, omama, osisi, no-anti ngenyanga yabo.
“Okunye okubalulekile kithina njengeqembu ngubudlelwano obuqinile esinabo neMTN njengoba ungoka-16 lo nyaka sisebenzisana nabo. Sizobakhombisa inhlonipho nothando abantu base-KZN, okubalulekile ukuthi baye ema-computickets bayothenga amathikithi ukuze umuntu angagcini ekhala ethi akalitholanga ithikithi,” kusho uMbali.
Uthe kuzokuba nethikithi lika-R170 bese kuba nelika-R300 kanti lo mcimbi waseThekwini uqala ngo-7.30 ebusuku.
UJabu Hlongwane ongomunye wabasunguli baleli qembu, uthe bazokwenza abadume ngako, abantu abalindele lukhulu kubona, bazokwenza isiqiniseko sokuthi babashiya besafuna impinda.
Leli qembu elivamise ukudayisa wonke amathikithi lisungulwe izinsizwa ezintathu zaseKZN okunguLindelani Mkhize, Jabu Hlongwana noMthunzi Namba, lezi zinsizwa ziseyingxenye yaleli qembu kanti zizobe zikhona nazo.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Isi-Indonesia
Isi-Indonesia ulimi olukhulunywa e-Indonesia.
Ngokusemthethweni lendawo ibizwa iRephabhliki yase-Indonesia (Indonesian: Republik Indonesia), iyizwe elise Ningizimu neMpumalanga ne-Asia kanye ne-Oceania. I-Indonesia lineziqhingi ezingu-17,508. Linezifunda ezingu-33 provinces nabantu abaphezulu kwezigidi ezingu-238, futhi liyizwe lesine elidume kakhulu emhlabeni wonke. I-Indonesia iyiRiphubliki, enemithetho kanye nomongameli okhethiwe. Idolobha elikhulu lale sizwe libizwa ngokuthi yi-Jakarta. Izwe labelana ngababhopda wendawo ne-Papua New Guinea, i-East Timor, kanye ne-Malaysia. Amanye amazwe angomakhelwane abandakanya i-Singapore, i-Philippines, i-Australia, kanye nendawo yamaNdiya yeziqhingi ze-Andaman kanye ne-Nicobar. I-Indonesia iyilungu elinikelwayo le-ASEAN futhi iyilungu lezezimali ezikhulu ze-G-20.


text:
Singayithatha i-Afcon - Tovey
2012-10-23 10:28
Johannesburg - Ukaputeni weqembu elanqoba i-Africa Cup of Nations ngo-1996, uNeil Tovey, uthi ukholwa wukuthi namanje iNingizimu Afrika ingayinqoba indebe yale minqhudelwano ka-2013.
Iqembu lesizwe iBafana Bafana lilele unombolo-19 ohlwini lwamazwe ase-Africa.
UTovey wahola iqembu elabhaxabula iCameroon ngo 3-0, eminyakeni engu-16 eyedlule, langagcina lapho laphinde labhaxabula neTunisia ngo 2-0, kowamanqamu.
"Ukunqoba kwethu iCameroon kwakhomba ngokusobala ukuthi asidlali, sasibhekene namazwe anzima ahlanganisa i-Angola neGibhithe," esho ekhuluma eseThekwini.
"Ukudlalela ekhaya kunomvuzo kwakona ngokwakho, wonke umuntu uzobe eleseka iqembu. INingizimu Afrika namanje isanganqoba imidlalo yalo ibe ngoshampeni futhi."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SA Sport


text:
Kuboshwe otholakale nesibhamu sokwebiwa
2012-12-28 11:02
Johannesburg - Amaphoyisa ase-Eastern Cape abophe owesilisa ngemuva kokulunywa indlebe ngokuthi unesibhamu sokwebiwa, kusho wona amaphoyisa ngoLwesihlanu.
Okhulumela amaphoyisa uLieutenant Colonel Nkosikho Mzuku uthi amaphoyisa aye kule ndoda, 58, isesontweni eMdantsane.
"Amaphoyisa abe esesesha imoto yakhe athola isibhamu."
Kuthiwa indoda ibingenayo ilayisensi yesibhamu, kanti kubikwa ukuthi sebiwa eminyakeni eyishumi eyedlule, kusho uJansenville.
Umsolwa uzovela enkantolo maduze.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zithuka izanya izakhamuzi zaseGoma
2012-11-30 10:32
Goma - Izakhamuzi zaseDR Congo, edolobheni elihaqwe wudlame iGoma, sezilala obenyoni njengoba amavukelambuso eseshiya kungene umbutho wezempi wezwe.
Isimo sishubile, njengoba kungekho owaziyo ukuthi uma izidlamlilo sezidedela amandla isimo sizoba njani.
Izigayigayi ze-M23 zithembise ngokuphuma kuleli dolobha ngoLwesihlanu.
"Njengoba i-M23 ingekho esimweni sokuphatha leli dolobha, asiwethembi nombutho wezempi," kusho uFrank, nongomunye wezakhamuzi ezikhathazekile.
Bazogxila kakhulu kulabo abasolwa ngokuba "bayizimpipi namavukelambuso", ikakhulukazi labo abakhuluma ulimi iKinyarwanda, kunezezela uFrank, ngenxa yokusolakala kweRwanda ekwesekeni amavukelambuso.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Abasinde engozini basola umshayeli
2012-06-26 10:03
Johannesburg - Labo abasinde ngesikhathi kugingqika ibhasi lakwaPutco ngaseMeyerton, nalapho kushone khona abantu abangu-19, basola umshayeli, kusho umbiko ngoLwesibili.
U-Elizabeth Xaba, 45, nothola ukwelashwa eSebokeng Hospital, utshele iBeeld ukuthi umshayeli akazange asehlise isivinini ngesikhathi ethatha ijika ebhulohweni.
"Ibhasi belidla amagalani. Kuthe emuva kwesikhashana ngabona ibhasi selingene exhaphozini kunabantu abakhalayo ngenxa yezinhlungu."
Omunye umgibeli u-Ishmael Thomas, 35, ophuke izimbambo eziyisishiyagalombili wathinteka nephaphu, uthe ubezwa sengathi uyashona.
"Umshayeli ubegijima kakhulu, bese ngizibala nabashonile," esho.
Umshayeli uphakathi kwabantu abashonile.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngeke ube lula owethu neSwallows - Baxter
2012-11-19 12:04
Johannesburg - IKaizer Chiefs eqhwakele phezulu ohlwini lweligi kuzodingeka idlale ngokukhulu ukuzimisela uma isibhekene nezimbangi zayo zaseSoweto iMoroka Swallows koweligi ngoLwesibili, ngokusho komqeqeshi waMakhosi uStuart Baxter.
IChiefs izosingatha iziNyoni eFNB Stadium emdlalweni okuzobe kungowokuqala phakathi kwala maqembu kule sizini-- kanti uBaxter ukholelwa ukuthi iSwallows ingathwesa ezakhe ubunzima.
"Umdlalo onzima. Ngicabanga ukuthi iMoroka Swallows iyiqembu elihle elithembisayo, inabadlali abanohlonze," kusho uBaxter ngaphambi komdlalo wabo ozoba ngoLwesibili.
"Kwesinye isikhathi abadlali njengokulindelekile kodwa bayiqembu elithembisayo elingakwazi ukushaya kwasani kuPSL."
IChiefs izihambela yodwa njengoba emidlalweni eyishumi isanqobe eyisikhombisa futhi ayikahlulwa, kodwa uBaxter uthi ezakhe zisangenza kangcono kunalokhu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
‘Siyakhalisa isibalo sabenza iMaths ezikoleni’Comment on this story
MHLENGI SHANGASE
UMCWANINGI mabhuku jikelele uMnuz Terence Nombembe ukhala ngesibalo esiphansi sabafundi abenza iMaths ezikoleni.
Uthe kudingeka kwenziwe okuthile ngokushesha ngale nkinga.
UNombembe uthe kudingeka kube nomkhankaso wokugqugquzela abafundi ukuthi benze lesi sifundo ukuze kube lula uma sebengena emanyuvesi.
Usho lokhu nje iningi labafundi liyasilaxaza lesi sifundo lenze iMaths Literacy okwenza babe nenkinga uma sebefika emanyuvesi ngoba abamukelwa ezinye zeziqu abafundi abenza lesi sifundo kudingeka abenza imaths.
“Ziyehla izibalo zabafundi abenza imaths okuyinto okumele isukunyelwe kakhulu kufuqwe imikhankaso ukuze basenze lesi sifundo.
“Inkinga ngothisha abafundisa lesi sibalo yizinga labo elingabazekayo, into edinga uhulumeni ayilungise,” kusho uNombembe.
Ukusho lokhu izolo ngesikhathi ekhuluma esidlweni sasekuseni eThekwini izolo lapho bekusayinwa khona isivumelwano sokusebenzisana phakathi kukaMgcinimafa esifundazweni nenhlangano iSouth African Institute of Chartered Accountants (Saica) ngohlelo lwemifundaze lwale nhlangano iThuthuka Bursay esiza abafundi abafuna ukuba ngabacwaningi mabhuku.
Imaths ne-accounting ngezinye zezifundo ezithathwa njengezinzima ngabafundi kanti nothisha abafundisa lezi zifundo bayashoda kakhulu.
Yingakho umnyango wezemfundo unezinhlelo zemifundaze kothisha abafundisa noma abazofundisa lezi zifundo uma bephothula iziqu zabo.
UNombembe uthe kubalulekile ukuthi kuthathwe abafundi wumasipala ngamunye banikwe amakhono futhi baqeqeshwe ukuba ngabaphathi bezimali ngoba bayadingeka kakhulu.
“Laba bafundi bazothi uma bephothula iziqu bayosebenza kulabo masipala ngoba yilapho bedabuka khona. Abantu abagogodile abathandisisi kahle ukuyosebenza emakhaya,” usho kanje.
UNgqongqoshe weziMali, uNkk Ina Cronje, uthe bayashoda abantu abagogode emkhakheni wezimali kanti nalabo abagogodile abafuni ukuyosebenza emakhaya.
Uthe yize kungomasipala abahlanu kuphela abanconywa nguNombembe ngokusebenzisa kahle izimali kwabangu-61, kudingeka basebenze kanzima ukuze nalaba abanye benze kahle.
“Amabhizinisi azimele kumele abambe iqhaza ngoba uma ngase nje ibhizinisi ngalinye lifundise umfundi oyedwa ngeke lilimale kakhulu ngasezimalini.
“Ithuthuka isiza inqwaba yabafundi minyaka yonke kanti ngizobheka emgodleni ukuthi singabasiza ngezigidi ezingakanani ukuze luqhubeke lolu hlelo,” usho kanje.
UNdunankulu wesifundazwe, uDkt Zweli Mkhize, uthe kubalulekile ukuthi kuqokwe abantu abanamakhono afanele ezikhundleni ngoba noma kungaba nezinhlelo ezinhle kuhulumeni noma komasipala kodwa uma bengekho abantu abanamakhono okuphatha izimali ngeke izinsiza zifinyelele kalula kubantu.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Uthole ibheyili owelokhwabanisela umshwalense
2013-01-14 14:26
Durban - INkantolo iDurban Commercial Crime isinikeze ibheyili ka-R2 000 isikhulu soMnyango wezaseKhaya esibhekene necala lokukhwabanisa imali yomshwalense.
UBongeka Khanyile, 29, uzophinda abuyele ngaphambi kwenkantolo mhlaka-8 Febhuwari.
UKhanyile ungumsolwa wesithupha kuleli cala elihlanganisa ongqondongqondo ekuthiwa bebeqola izinkampani zomshwalense, kusho okhulumela amaphoyisa uLieutenant Colonel Vincent
Mdunge, esitatimendeni.
Abasolwa bebethatha omazisi babantu bababhalise bethi sebashona, enye yezinkampani eziqoliwe, yinkampani iMomentum, eqolwe isamba esingu-R50 000.
Umsolwa wokuqala uJackson Zungu, waboshwa mhlaka-12 Disemba, ebanjwa esePinetown, ngemuva kwakwe kwaboshwa uJohn Mhlangu, waseStanger.
Mhlaka-13 Disemba kwaboshwa uSibongiseni Thabethe noMbongeni Majola, bona ababoshwa beseThekwini, mhlaka-14 kwaboshwa umsolwa wesihlanu uPatros Dlamini.
Bonke abasolwa bangaphandle ngebheyili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Useqembukele kwiDA uBalindlelaComment on this story
OBEYILUNGU leCope, uNkk Nosimo Balindela, usehlubukele kwiDA.
“Sijabule ukwamukela uNkk Balindlela,” kusho umholi weDA, uNkk Helen Zille, esitatimendeni asithumelele abezindaba izolo.
UNkk Balindlela wesulile kwiCope nakwiNational Assembly.
Ugcwalise ifomu yobulungu ayamukele kumholi weDA, e-Eastern Cape, uMnuz Athol Trollip.
UNkk Zille uthe waqala ukumazi uNkk Balindela eminyakeni eminingi edlule, uyabazi ubuqotho bakhe.
Uthe baningi abantu baseNingizimu Afrika abanjengoNkk Balindlela, asebekhathele wuqhekeko.
Uchaze isinyathelo sikaNkk Balindela njengesomuntu ophokophelele inqubekela phambili.
UNkk Balindlela waqokwa njengoNdunankulu wase-Eastern Cape eseyilungu le-ANC kusukela ngo-2004 kuya ku-2008 ngaphambi kokuba ayekiswe yiqembu.
Kuthiwa wezwa nje ngamahlebezi esohambweni eChina ukuthi uma ebuya uyaxoshwa.
UNkk Balindlela wabe esejoyina iCope eyasungulwa ngabahlubuke kwi-ANC ngesikhathi kusuka uMnuz Thabo Mbeki esikhundleni sokuba nguMengameli.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Enye inkinga yezincwadi eLimpopo - DA
2013-02-07 14:05
Johannesburg - Izikole eziningi zaseLimpopo namanje azikazitholi izincwadi zokufunda, kusho iDA esifundazweni ngoLwesine.
Johannesburg - Uthishanhloko wesikole iDuiwelskloof Primary School wathumelela abazali izincwadi ngoLwesibili odlule exolisa ngokuthi izincwadi zezifundo ezibabulekile azikafiki, kusho okhulumela ezemfundo uJacques Smalle esitatimendeni.
Uthishanhloko uqhube wathi izikole ezingomakhelwane nazo azikazitholi izincwadi zokufunda.
USmalle uthe uMnyango wezeMfundo ukuphikile lokhu ngoLwesine.
NgoJanuwari 8, uMnyango uthe cishe u-98% wezincwadi ezathunyelwa ezikoleni ezimaphakathi nezwe ngelanga lokuqala lezikole.
USmalle uthe i-DA ithole ukuthi ezinye zezikole eziyisithupha azingakazitholi izincwadi zezifundo ezibalulekile.
Ufakele inselelo uNgqongqoshwe wezeMfundo eLimpopo uNamane Masemola ukuba bahlangane ne-DA eDuiwelskloof Primary "ukuze azibonele isimo".
"Uma uMasemola engeke akwazi ukuya ngokwakhe, angathumela izikhulu eziphezulu zizomumela, noma uMnyango uhlele elinye ilanga ongaphumelela ngalo," usho kanje.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
UMugabe uvivela ukhetho
2012-12-06 14:01
Harare - UMengameli Robert Mugabe ulungiselela inkomfa ezobanjwa yiqembu lakhe iZanu-PF kuleli sonto njengoba kubhekwe okhethweni eZimbabwe.
Le ngqungquthela yaminyaka yonke, nezoqala ngoLwesihlanu, eyokugcina ngaphambi kokhetho lobumengameli oluhlelelwe unyaka ozayo.
UMugabe, nowaphatha iZimbabwe kusukela ithola uzimelegeqe, unethemba lokusebenzisa lolu khetho njengendlela yokuqinisa ukuhlala kwakhe emandleni.
Lo mholi, 88, kumanje ubusa izwe ngokubambisana nembangi yakhe uNdunankulu uMorgan Tsvangirai.
Kanti ubhekene nohide lwezinselelo kuleliya lizwe elingenzi kahle ngakwezomnotho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isililo ngabadlali bebhola abashonile
2012-11-12 07:55
Johannesburg - Kushone abadlali bebhola abane ngesikhathi itekisi abebehamba ngayo itholana phezulu neveni emgwaqeni uR71 ngasePolokwane, kusho uMnyango wezokuThutha eLimpopo.
Okhulumela uMnyango uKagiso Motone uthe laba abane bebeyingxenye yabangu-25 abebehamba ngetekisi ngesikhathi kuvela le ngozi.
“Akucaci kahle ukuthi le ngozi yenzeke kanjani," esho.
Okhulumela amaphoyisa uBrigadier
Hangwani Mulaudzi uthe abadlali, nabangabePolokwane
City Football Club, bebesuka e-Oscar Mphetha Stadium nalapho bebedlala khona ne-F.C.A.K.
IPolokwane City ibiyaziwa ngeBay United ngaphambilini.
- Landela
IzindabaNews24 kuTwitter
- SAPA


text:
Ziningi izigebengu eKapa - Umbiko
2012-09-25 10:02
Cape Town - Ukuyengwa kwabafanyana ukuthi bajoyine amaqembu ezigelekeqe kanjalo nokudedekwa kwezinye emajele kungase kube yikhona okudala zande izehlakalo zobugebengu edolobheni iKapa, kusho umbiko ngoLwesibili.
Iphephandaba iCape Times libike ukuthi okungenani bayisishiyagalolunye abantu asebebulewe ezehlakalweni ezihlobene nodlame lwamaqembu ezigelekeqe, esikhathini esiyizinyanga ezimbili vo.
Okhulumela iManenberg Community Police Forum uKader Jacobs uthe esikhathini esingamasonto ayisishiyagalombili kubikwe ngezigameko eziningi zokudubula kule ndawo.
Uthe esinye sezizathu ezinkulu ezidala ukwanda kwamaqembu ezigelekeqe, ukudedelwa kwazo emajele, wathi esinye kuba yindlela ekungenwa ngayo emaqenjini okuba wukuthi ubulale othile bese wamukeleka eqenjini.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
UBudha
uBudha, (noma Buddha ngesiPali nesiNgisi) wenkolo kaBudha, ungumuntu ube ekhanyisa. Akuzwi intukuthelo futhi akuhlupheki. Uphelile ngakuzalwa kabusha ngoba uqonda isimo semhlobo, ngakho-ke ukhulula eNirvana. Igama "uBudha" uyasebenziswa futhi yena Siddharta Gautama, ungumlandeli wenkolo kaBudha wokuqala. uBudha akungusithixo. Inkolo kaBudha akukholwi ngezithixo. Abantu bonke bazokwazi ukuba uBudha, uma bafunda ihlakanipho nobuntu nothando.
Inkolo kaBudha laqala eNdiya iminyaka emikhulungwane mabili namakhulu amahlanu kade.


text:
Abetoho bakhala ‘ngokweqiwa’Comment on this story
NONHLANHLA MKHABELA
ABASEBENZI abaqashwe wuMasipala weTheku njengamatoho ngohlelo lwe-Expanded Public Works Program (EPWP) bavuke umbhejazana izolo batoyiza ngaphandle kweCity Hall bekhala ngokungaholi nokuqedwa kwezinkontileka zabo.
Abasebenzi bakhala ngokuthi umasipala uqasha abantu abasha njalo ukuzokwenza umsebenzi owenziwa yibona kodwa bekhona bona abafika phakathi kuka-2010 no-2011 bengamatoho nokuyimanje izinkontileka zabo zivaliwe.
Omunye wabasebenzi ongathandanga ukuzidalula ngoba esabela umsebenzi uthe kwazinkontileka lezi ezilokhu zivalwa ziphinde zivuselelwe ziyabadida ngoba babesayinde isivumelwano esithi inkontileka yabo izophela ngo-2016.
“Sebelokhu bezinqamula manje basisayinise unyaka noma izinyanga belokhu bezivuselela ekubeni kwakuthiwe inkontileka iphela ngo-2016,” kuchaza umsebenzi.
Uthe bafuna ukuyeka ukuba ngamatoho, baqashwe ngokugcwele, kuyekwe ukuthi basalele ngaphandle njalo uma kukhona izikhala zemisebenzi.
Omunye ukhale ngokuthi imali abayithola ngenyanga incane kakhulu akuphileki ngayo futhi kukhona abathola imali ethe xaxa kunabanye ekubeni benza umsebenzi ofanayo.
“U-R2 300 esiwutholayo mncane kakhulu. Enye into sithola imali engalingani kodwa sibe sonke senza umsebenzi ofanayo futhi olinganayo,” kusho umsebenzi.
Abasebenzi bebewotha ubomvu emuva kokuzama ukuxhumana nezikhulu zikaMasipala weTheku kodwa kwangatholakala ngisho noyedwa ukuzolalela izikhalo zabo.
UNobhala wenyunyana, i-South African Municipal Worker’s Union waseThekwini, uMnuz Nhlanhla Nyandeni, akatholakalanga ukuthi aphawule njengoba ucingo lwakhe belukhala lungabanjwa nomlayezo awuthunyeliwe akazange awuphendule.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Sekuphazamiseke isikwati seBafana
2012-11-12 10:00
Johannesburg - Abadlali ababili be-Orlando Pirates u-Oupa Manyisa noSiyabonga Sangweni sebehoxisiwe ekubeni yingxenye yeqembu lesizwe elizobhekana neZambia koweNelson Mandela Challenge ozoba seSoccer City ngoLwesithathu nozoqala ngo-20:00.
Umdlali wasemuva uSangweni akadlalanga ngesikhathi iqembu lakhe libhekene neFree State Stars ngoMgqibelo, kulandela ukukhala kwakhe ngedolo ngesikhathi bezilolonga, kanti uManyisa yena ikhishwe umdlalo ungakapheli ngenxa yokulimala.
Umqeqeshi weBafana Bafana uGordon Igesund usebize umdlali wasemuva weKaizer Chiefs, uSiboniso Gaxa, kanti akekho ozongena esikhundleni sikaManyisa ngoba umqeqeshi ukholelwa ukuthi unabadlali abaningi kule ndawo yakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuzolalelwa icala ngeDalai Lama
2012-11-09 16:38
Bloemfontein - INkantolo eNKulu yokweDlulisa amaCala izolalela isicelo seNkatha Freedom Party kanye neCongress of the People, sokuthi kuphenywe ukuthi kwakuhambisana yini nomthetho ukuthi uMnyango wezaseKhaya unganiki umholi wenkolo waseTibet, imvume yokungena kuleli.
IDalai Lama yancintshwa i-visa yokuthi ingene kuleli ngesikhathi imenywe emcimbini wokubungaza usuku lokuzalwa luka-Archbishop Emeritus Desmond Tutu.
"Ngenxa yezizathu ezingaqondakali udaba lukaDalai Lama lubeka obala ubudlwelwano obukhona phakathi kwabaphathi baseNingizimu Afrika nohulumeni waseChina," kusho okhulumela i-IFP uMario Oriani-Ambrosini.
"Abameli bakahulumeni bahambise amaphepha ngaphambi kwenkantolo bethi ukunganikwa kweDalai Lama i-visa, akuhlangene nohulumeni waseChina," echaza.
Umgcotswha lona uhlonishwa kakhulu ngegalelo lakhe njengoba esake wahlomula nangendondo iNobel Peace Prize, ukwazi ukuhambela amazwe amaningi ngaphandle kwaseNIngizimu Afrika naseChina.
Ngesikhathi engayitholi imvume yokungena kuleli, uMbhishobhi uTutu wathi uhulumeni wakuleli unesihluku udlula owangesikhathi sikahulumeni wobandlululo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
AmaTuks awulindele owawo neChiefs
2012-12-14 12:06
Pretoria - Yize noma belihlonipha iqembu eliqhwakele ohlwini lwe-log, iKaizer Chiefs, isikhulu se-University of Pretoria uSteve Barker, uthi ezakhe angeke zilinike thuba leli qembu laseSoweto.
UBaker usho kanjena njengoba amaTuks ezodlala neKhosi enkundleni yezemidlalo iFNB Stadium, ngoMgqibelo.
AmaTuks angomakoti kuPSL akhombise ukuba nomdlalo omuhle kakhulu njengoba esenqobe imidlalo eyisihlanu, yadlala ngokulingana eyisithupha ase eshaywa kwemithathu.
UBaker uthi bawubheke ngabomvu umdlalo wangoMgqibelo.
"Uma uyiqembu elincane njengathi, kuyenzeka abadlali babe novalo. Sesizamile ukukukhipha lokho kubo,"
"Akumele siyisabe iChiefs, angeke silahlekelwe yilutho emdlalweni wangoMgqibelo, kumele sibuye nephuzu."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Umdlalo weSupersport ne-Al Ahly usondezwe nganeno
2011-03-08 15:26
Pretoria – Umdlalo we-Caf Champions League phakathi kweSuperSport United neqembu laseGibhithe, i-Al Ahly usondezwe nganeno njengoba uzoba ngomhlaka-18 kuMashi, kubike i-KickOff.com.
Lo mdlalo obuzodlalwa ngoMashi 19, ulethwe nganeno njengoba izwe laseGibhithe lizoba nezingxoxo kulandela imibhikisho emelene nohulumeni.
Lo mdlalo uzodlalelwa enkundleni yezemidlalo yaseCairo.
Kanti ke umdlalo obuzoba phakathi kweSuperSport neKaizer Chiefs ngoMashi 16, usuhlehlisiwe njengoba kubukeka sengathi uzoze udlalwe ngo-Ephreli.
- News24


text:
Kwamsiza ukuthembeka owasemgwaqeni
2013-02-28 07:25
Kansas City - Owesilisa obehlala emgwaqeni eKansas City uzakhele ugazi ngesikhathi enquma ukubuyisela indandatho yedayimane eyawela enkomishini acela ngayo ngephutha.
Abantu abangawuvali umlomo ngokuthembeka kwakhe sebemnikelele ngemali ebalelwa ku-$167 000.
UBilly Ray Harris, wathola le ndandatho ebiza imali eshisiwe, phakathi kwemali ayiphonselwa ngowesifazane ngasekuqaleni kwale nyanga.
Isinqumo sikaHarris sokugcina le ndandatho kuze kube uSarah Darling, uyabuya azoyifuna, kumakhele udumo nokukhulu ukuthandwa emhlabeni wonke.
“Kuyinto eyenzeke ngempela esimangazayo nathi,” kusho umyeni kaDarling, uBill Krejci.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Kubulawe 141 eSyria - Inhlangano
2013-02-26 14:02
Beirut - Okungenani abantu abangu-141 abahlanganisa nezingane, babulewe eSyria, ngesikhathi amasosha edubula edolobheni i-Aleppo ngesonto eledlule, kusho abenhlangano iHuman Rights Watch (HRW).
Inhlangano isho kanjena ngemuva kokuthi omunye wabacwaningi ehambele kuleli dolobha.
Ukuhlasela lokhu sekuthole ukugxekwa, kwathiwa kungukuhlukumeza amalungelo abantu bezwe, i-Aleppo, iyidolobha elikhulu kuleli lizwe elihlaselwe yizimpi zokuzama ukuchitha esikhundleni uMengameli uBashar Assad.
Amaphekulazikhuni asedle amanye amadolobha, nokho uhulumeni namanje nguye osaphethe izifundazwe eziningi, yize ziqhubeka izehlakalo zezimpi eziqhubeka emigwaqeni.
Umcwaningi wakwa-HRW obehambele e-Aleppo uthi kucekelwe phansi amabhilidi angu-20.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
UMaduro uzokhulumela uChavez
2013-01-15 14:06
Caracas - ISekela likaMengameli waseVenezuela uNicolas Maduro nguye ozokwethula inkulumo yokuqala yonyaka ebhekiswe esizweni esikhundleni sikaMengameli Hugo Chavez.
UChavez uthola ukwelashelwa isifo somdlavuza eCuba.
UMaduro, nowaqokwa nguChavez ukuba athathe amatomu, uzokwethula le nkulumo ngokuhambisana noMthethosisekelo, njengoba uChavez esabambekile.
UMthethosisekelo uthi umengameli kumele ayethule siqu sakhe le nkululo ngemuva kwezinsuku ezingu-10 kufungiswe isiShayamthetho, nokwenzeka ngoJanuwari 5.
UChavez uselashelwe lesi sifo okwesine kanti akukazwakali lutho ngokululama kwakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Kuboshwe 5 'wamayengandoda' eThekwini
2012-05-16 10:07
Durban - Kuboshwe abesifazane abayisihlanu okukholakala ukuthi abaseThailand ngesikhathi kugasela amaphoyisa endaweni ehlala abadayisa ngomzimba eMorningside, eThekwini, kubika iphephandaba iThe Mercury
ngoLwesithathu.
Umnikazi womuzi okuSecond Avenue usolwa ngokuba yingxenye yomkhonyovu wokushushumbiswa kwabantu njengoba amaphoyisa emfuna uthuli.
Umthombo osemaphoyiseni utshele leli phephandaba ukuthi laba besifazane bakuleli ngokungemthetho.
Okhulumela amaphoyisa uColonel Jay Naicker wenqabile ukuphawula.
“Lolu wudaba olulumelayo ngenxa yezinsolo eziphakanyiswayo nanokuthi akukaqinisekiswa lutho ngababoshiwe," kusho uNaicker.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Siboshiwe isangoma ebesimba ithuna
2012-10-05 14:07
Johannesburg - Isangoma nomshayeli waso bakhalelwe amasongo kaSigonyela ngezinsolo zokumba ithuna emathuneni aseMmabatho, kusho amaphoyisa aseNorth West ngoLwesihlanu.
"Kutholakale izicubu zomuntu, okusolakala ukuthi ezomuntu oyisishawa owangcwatshwa ngo-2002, ngesikhathi beboshwa," kusho okhulumela amaphoyisa u-Amanda
Funani.
Amaphoyisa aseshe laba bobabili ngesikhathi bebonakala bephuma emathuneni aseMoletsamongwe ngabo-02:30.
NgokukaFunani, leli thuna like lathintwa futhi ngo-2011, kodwa kwangaboshwa muntu.
Lesi sangoma, 54, nomshayeli waso bazovela eNkantolo yeMantshi yaseMmabatho ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Umuzi kaMugabe uzoba indawo yokuheha izivakashi
2012-10-18 14:03
Cape Town – ONgqongqoshe bemiNyango eZimbabwe sebephasise izinhlelo zokuthi kuguqulwe imizi emidala yezikhulu yenziwe izindawo zokuheha izivakashi, ngenhloso yokuheha abantu ukuthi bavakashele emalokishini.
Abahlaziyi bezombusazwe baligxekile leli gxathu bathi uhulumeni uphelelwe yizinhlelo anazo.
AbeNewzimbabwe.com
babike bathi uNgqongqoshe woMnyango wezeziMali uTendai Biti, bekulindeleke ukuthi amemezele imali ezosetshenziswa ukuphumelelisa lonke lolu hlelo.
Imizi ekulindeleke ilungiswe ihlanganisa loyo kaMengameli wezwe uRobert Mugabe, oseHarare, kulungiswe naloyo wephini lakhe elingasekho uJoshua Nkomo kanye nowaloyo owabe ephethe iZanu-PF u-Hebert Chitepo nowomsunguli wayo u-Enos Nkala.
Umbiko uthi lo mqondo ususelwe kuloyo waseNingizimu Afrika wokulungisa amalokishi enziwe izindawo zokuheha izivakashi, uNgqongqoshe wezokuVakasha uWalter Mzembi uthe uhlelo seluphasisiwe yiKhabhinethi.
Umhlaziyi wezombusazwe uPedzisayi Ruhanya ulugxekile lolu hlelo wathi lukhombisa ukwehluleka kukahulumeni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela
IzindabaNews24 kuTwitter (@IzindabaNews24).
- News24


text:
U-Abrahams usola abadlali ngokuxoshwa kwakhe
2013-01-29 14:06
Cape Town - Umqeqeshi uFarouk Abrahams uthi ukuxoshwa kwakhe yiChippa United, bekungalindelekile neze, futhi ukholwa wukuthi ubhediselwe ngabadlali.
AmaChilli Boys abelokhu engaphumeli obala ngokuxoshwa kuka-Abrahams, nokho umkhulumeli wawo uLukhanyo Mzinzi, ugcine etshela abeKickOff.com ukuthi inhloko isihlukene nesixhanti.
U-Abrahams waqala ukuqeqesha iqembu ngo-Okthoba, enikwa inkontileka yeminyaka emibili nesigamu.
Okwamnje iqembu lizophekwa ngumelekeleli uWilfred Mugeyi.
“Yebo, ngingaqinisekisa ukuthi umsebezni wonke ususele noWilfred Mugeyi," kusho u-Abrahams, etshela abezindaba.
“Engingakusho wukuthi kukhona abadlali abanesanda ekuxoshweni kwami. Ukuxoshwa kwami akukho mayelana nebhola. Izolo ngihlangane nosihlalo, sikhuluma ngokusayiniswa kuka-OJ Mzbizela, yonke into ibihamba kahle."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kubulawe intatheli e-Iraq
2012-07-31 12:32
Bangdad- Amaphoyisa ase-Iraqi athi kudutshulwe kwabulawa intatheli edutshulwe ngushayasibhamu ogqekeze endlini yayo.
NgoLwesibili iphoyisa lithe umethuli wezinhlelo zikamabonakude oneminyaka engu-29 ubudala, uGhazwan Anas, ubedla isidlo sasebusuku i-Iftar - esidliwa ngenyanga yokuzila yomkhosi uRamadan ngesikhathi kungena ushayasibhamu ebusuku ngoMsombuluko ekhaya labo elisedolobheni iMosul.
Umama wakhe nonkosikazi wakhe bathole ukulimala kulokhu kuhlaselwa, amaphoyisa awafunanga ukudalulwa amagama awo ngoba engagunyaziwe ukukhuluma nabezindaba.
U-Anas ubesebenzela isiteshi sikamabonakude i-al-Mosul satellite.
I-Iraq ikleliswe phakathi kwamazwe ayingozi kakhulu ezintathelini, ngokusho kwe-New York-based Committee to Protect Journalists.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
URobert Mugabe ubonge uNkulunkulu
2013-02-21 10:01
Harare - UMengameli waseZimbabwe uRobert Mugabe ubonge uNkulunkulu wathi nguye oyisizathu sokuthi aphile iminyaka eminingi kangaka, esho lokhu ngesikhathi egubha usuku lwakhe lokuzalwa ngoLwesithathu.
UMugabe ubeqeda iminyaka engu-89 edla anhlamvana, wakhuluma wathi unomzwangedwa njengoba eselahlekelwe ngabangani abaningi kanye nezihlobo.
"Nguye uMdali wethu owenza ngibe lana namanje, eminyakeni engu-89," kusho uMugabe etshela abantu abakade ebehambele umcimbi wakhe wosuku lokuzalwa.
"Uma ukule minyaka, awukwazi ukungacabangi ukuthi ngayizolo, noma phambilini, benibaningi. Abasekho bonke abangani bami nezinye izihlobo. INkosi isangigcinile," kusho uMugabe.
Umcimbi ubuhanjelwe yizikhulu zikahulumeni kanye nezikhulu ehhovisi lakhe uMugabe.
UNobhala uMisheck Sibanda udlulisele ikhekhe kuMugabe, ebelikade lihambisana nomlayezo ophuma kubasebenzi.
Umculi wowokholo uShingisai Siluma, ushaye izingoma ebezicelwe nguMugabe, wathokozisa izethameli.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AFP


text:
Igcine igobe uphondo iCity Press
2012-05-28 10:04
Johannesburg - umhleli wephephandaba iCity Press uFerial Haffajee usesuse kwi-website yephepha umbukiso ongundabamlonyeni womdwebi uBrett
Murray, obizwa ngeThe Spear.
UHaffajee uzobhala ngesinqumo sakhe sokuthi kususwe isithombe.
Phambilini ukhulume nabezindaba zeTalk Radio 702 ngodaba lokubeka isithombe esiveza uMengameli uJacob Zuma ubuntu bakhe bungaphandle.
Ekhuluma nabezindaba uthe ubekhathazekile ngokuphepha kwabadayisi bephephandaba njengoba uNobhala Jikelele we-African National Congress uGwede
Mantashe ememezele ukuthi abantu bangalithengi iphephandaba iCity Press.
UHaffajee uthi kushiswe amaphephandaba kwaxoshwa nezintatheli zeCity Press emhlanganweni weNational Union of Mineworkers.
Umhleli uthi ubonisane nabaphathi bakhe bakhombisa ukumeseka, uthi akaze bamfakele ingcindezi yokuthi asuse isithombe okanye asule emsebenzini.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Abasebenzi bagweve emayini yaseHarmony
2012-12-21 10:26
Johannesburg - Balinganiselwa ku-1 700 abasebenzi abanqabile ukuphuma emayini yegolide iHarmony Gold eKusasalethu babuyela emgodini ngoLwesihlanu ekuseni, kusho inkampani esitatimendeni.
Abavukuzi yilabo abangena emini kanti baholwa yi-Association of Mineworkers and Construction Union (Amcu), kusho iHarmony.
Izimfuno zabasebenzi zihlanganisa ukubuyiselwa kozakwabo abangu-578, kuhlanganisa nabetoho, abamisiwe emsebenzini ngoLwesithathu.
"Ezokuphepha ziseqhulwini kithina ngakho sizoqinisekisa ukuthi abasebenzi babuyela emgodini ngokuphepha,” kusho isikhulu esiphezulu seHarmony uTom Smith esitatimendeni.
Izingxoxo zabaphathi ne-Amcu ziyaqhubeka.
Kulimale abasebenzi abayishumi ngoLwesine ngesikhathu behilizisana nonogada kanye namaphoyisa khona emayini.
Ababili bahilwe usisi olukhalisa unyembezi kwathi abanye abayisishiyagalombili badutshulwa ngezinhlavu zenjoloba bedutshulwa ngonogana.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngangisaba ukudla amazambane - Beyoncé
2013-02-01 10:04
New Orleans - Uvalelwe kubhojwana usaziwayo womculi uBeyoncé, ngesikhathi evele ngaphambi kwesithangami sabezindaba, ngaphambi komdlalo i-American Football Championship Super Bowl, wagcina evuma ukuthi wayenyakazisa umlomo kuphela engaculi ngesikhathi kugcotshwa uMengameli uBarack Obama.
Ngesikhathi ephekwa ngabezindaba, uBeyonce uthe ungumuntu othanda ukwenza izinto ngobunyoninco, wathi wayengafuni ukwenza amaphutha ngesikhathi eculela u-Obama.
Uthi usuku lokugcotshwa kukamengameli wusuku oluvusa imizwa, ngalokho wayesaba ukuthi angase enze amaphutha.
"Ngizilolonga kuze kweqe, angisitholanga isikhathi sokulungiselela ukucula iculo lesizwe," eziphendulela
"Ngenxa yokungazilungiseleli ngendlela, ngasaba ukuthatha amashansi. Kwabe kugcotshwa umengameli, ngangifuna ukumjabulisa kanye nezwe lami lonke, ngingawenzi amaphutha."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- AP


text:
Izomashela eyokushicilelwa kwemiphumela iCosasComment on this story
MHLENGI SHANGASE
INHLANGANO yabafundi iCosas KwaZulu-Natal ithi izomisa nse yonke into imashe ngosuku lokukhishwa kwemiphumela ka-matric ngoba ayihambisani nokuthi ishicilelwe emaphepha-ndabeni.
Le nhlangano ikusho lokhu nje nyakenye uphiko lwentsha lwamaKhomanisi uFasimba lwahlaba ikhwelo elifanayo lokuthi imiphumela ka-matric ayingashicilelwa emaphephandabeni ngoba ifaka ingcindezi engenasidingo kubafundi.
UFasimba lwathi abafundi bayazibulala ngoba basuke bengaphumanga emaphe-pheni bese bezitshela ukuthi bafeyilile.
Le mashi izoba ngoJanuwari 3, ngosuku lokukhishwa kwemiphumela isuka eCity Hall iye emahhovisi oMnyango wezeMfundo eKZN, eTruro House.
Unobhala weCosas esifundazweni, uPhindile Mdanda, uthe amaphepha awabasizi ngalutho abafundi kodwa enza inzuzo ngemiphumela yabafundi.
Uthe abafundi baba nengcindezi abanye bazibulale ngoba basuke sebesaba ukuhlekwa yizwe ngoba bengaphumanga ephepheni.
“Sikholwa wukuthi ukudalulwa kwemiphumela yabafundi kuwukuthunaza ilungelo lalowo mfundi. UNgqongqoshe weMfundo eyisiSekelo u-Angie Motshekga akanaso isisombululo kubafundi abazibulalayo ngoba bengazange baphume ephepheni,” kusho uMdanda.
Uthe abazali yibona okufanele balande imiphumela yabafundi ezikoleni ngosuku lokukhishwa kwayo ngoba kusuke kunothisha abazobasiza babachazele ngayo.
“Kwamanye amabanga umfundi imiphumela yakhe uyilanda esikoleni ngakho sithi neka-matric ayilandwe khona. Akungashintshi ngoba esefike kwa-matric. Abahlala kude abaposelwe yona kodwa ayingashicilelwa idalulelwe izwe kunalokho ayilandwe ezikoleni,” usho kanje.
Ngokomnyango kazwelonke inhloso yokushicilela le miphumela wukugqugquzela abafundi ukuthi benze kahle nanokusiza labo abasuke bekude ukuthi bakwazi ukubona ukuthi benze kanjani.
INhloko yoMnyango wezeMfundo esifundazweni, uDkt Nkosinathi Sishi, itshele Isolezwe ukuthi ngokohlelo olukhona lomnyango, imiphumela izokhishwa emaphephandabeni.
USishi uthe udaba lokushicilelwa kwemiphumela lusingethwe ngumnyango kazwelonke wathi kodwa beyisifundazwe bebengakasitholi isiphakamiso seCosas ngalolu daba.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UMagudulela usaba ingcindezi ekuhambeniComment on this story
ZAKHELE XABA
UNOVALO ngengcindezi abazobhekana nayo ekuhambeni umqeqeshi kaWiseman “Sabalutho” Dlomo ozoyolwa okokuqala ngaphandle kwaseNingizimu Afrika.
Bazolifulathela elakuleli namuhla balibhekise e-Ezbekistan lapho uDlomo, oyingqwele ku-SA heavyweight, eyoxhimfana khona noTimur Ibragimov empini yesicoco seWBA Pan African esingaphethwe muntu ngoJuni 25.
Yize umqeqeshi kaDlomo, uZwi Magudulela, esekhiqize ompetha ababili bakuleli, nababili baKwaZulu-Natal ezigabeni ezehlukene kodwa uzobe eqala ukuba sekhoneni lomshayisibhakela phesheya kwezilwandle futhi esibhakeleni somhlaba. Akasabulali ubuthongo ezama ukuthola iqhinga elizobasiza babhekane nezihlwele zika-Ibragimov.
“Ngilwa neqhinga lokunqoba ingcindezi esizoyithola ezihlweleni zakhona. Ngiyazi ukuthi kuzoba nzima kanjani ngoba bazobe beyeseka imbangi,” kusho uMagudulela.
Emizameni yokuthola usizo uMagudulela kuvele ukuthi usexhumane nabaqeqeshi abahlonishwayo kuleli abafana noManny Fernandez wodumo lokunqobisa uTakalani “Panther” Ndlovu ibhande le-IBF noMzimasi Mnguni osengumphathi we-Eyethu Boxing Promotions. UMzimasi wapheka iningi labashayisibhakela abaqhamuka e-East London abafana noSimphiwe “V12” Vetyeka owayengumpetha we-IBO.
“UMzi ungitshele ukuthi konke ukumemeza okwenziwa yizihlwele zembangi kufanele sikuthathe sengathi kubhekiswe kithi, sifake umfutho. Sengizamile ukumqinisa idolo uDlomo ngokufanele sikulindele futhi ubukeka ekuzwa konke,” kusho uMagudulela othembise abathandi besibhakela kuleli ukuthi isicoco bazobuya naso ukuphakamisa ifulegi laseKZN.
Ngakolunye uhlangothi, u-Ibragimov ngeke athathwe kalula yize ehlulwe ezimpini ezimbili zokugcina. Ugcine ukungena eringini ngoDisemba ehlulwa ngomcacamezelo womlalisa phansi nguSeth Mitchell wase-United States ekuhambeni. Ngo-2004 wanqoba isicoco seWBC FECARBOX ehlula uShawn Robinson wasivikela amahlandla amane lesi sicoco. Uqhubekile wanqoba ese-IBA Intercontinental neseNABA heavyweight. Ngo-2010 wehlulwe nguJean Marc Mormeck bebanga isicoco se-WBA International. Ngaphandle kwalokho, u-Ibragimov izimpi zakhe eziningi uzilwe ngaphandle kwezwe lakhe.
UDlomo uzofulathela elakuleli nje ulindwe wumsebenzi wokuvikela isicoco sakuleli nalapho kulindeleke ukuthi abhekane no-Anton Nel ngokuphoqwa yiBoxing South Africa (BSA).
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Emizuzwini eyi-5 edlule
Sithelekile eThekwini isidumbu sikanozinti weBafana Bafana uSenzo Meyiwa, owadutshulwa wabulawa ngeSonto, ekubo kwentombi yakhe uKelly Khumalo, eVosloorus.
Ezemidlalo
Emizuzwini eyi-14 edlule
Inhlangano yebhola kuleli ,iSAFA, isikuqinisekisile ukuthi uShake Mashaba uzosimemezela ngelizayo isikwati seBafana Bafana esizodlala kowe-African Cup of Nations.
Ningizimu Afrika
Emizuzwini eyi-15 edlule
UMnyango wezaseKhaya wenza into ephambene nomthetho ngendlela esingatha ngayo udaba lokuphindiselwa emuva kwabokufika, kusho iJaji leNkantolo eNkulu ePitoli,
Ningizimu Afrika
Emizuzwini eyi-14 edlule
Ubaba ujwetshwe iminyaka engu-18 ebhadla ejele ngokudlwengula indodakazi yakhe eneminyaka eyisikhombisa ubudala, kusho amaphoyisa aKwaZulu-Natal
Ningizimu Afrika
Emizuzwini eyi-30 edlule
Ubungeke ungakhali ngesikhathi uSiya Mhlongo woKhozi FM, eqala iculo ethi Khaya Lami lihle hle, ngaphesheya kwethuna ngale.
Ningizimu Afrika
Emizuzwini eyi-49 edlule
Kunemizwa eyahlukene kubantu abahambele inkonzo yesikhumbuzo sikanozinti weBafana Bafana uSenzo Meyiwa, ebanjelwe eDurban City Hall.
Ningizimu Afrika
2014-10-31 14:36
Sekuboshwe Izisebenzi ezimbili zakwa-Eskom eKaren Park, ePitoli, ngezinsolo zokwebiwa kwemishini ephehla ugesi engabiza u-R650,000, kusho amaphoyisa.
Ezemidlalo
2014-10-31 14:35
IPremier Soccer League ihlehlise omunye umdlalo we-Orlando Pirates obekumele iwudlale nePlatinum Stars kowe-Absa Premiership.
AbeCongress of SA Trade Unions, eNorth West, sebekugxekile ukubulawa komvukuzi wesifazane, obulawe ngasemayini yaseMarikana, iLonmin.
INkantolo kaMantshi waseBenoni, itshelwe ukuthi abusilo iqiniso ubufakazi obukhishwe ngumshayeli wetekisi ochaza ngesehlakalo sokushona kukaMido Macia.


text:
Sizodlisa is’lahla se-ds3 cabrioComment on this story
UMHLAZIYI: Fanelesibonge Bengu
IMOTO: Citroen DS-3
INKAMPANI ekhiqiza izimoto iCitroen ilokhu iqhubeke njalo nohlobo lwezimoto zayo ezingama-DS njengoba kuzothi uma kuqala iParis Motor Show bethule ngokusemthethweni iDS3 eyisilahla matende.
Lezi zindaba zokwethulwa kweDS3 Cabrio zizobajabulisa abashayeli abathanda ukushaywa ngumoya. Ngokusho kwabakwaCitroen, le moto ngeyokuzijabulisa nokungcebeleka ngoba iphethe isitayela.
IDS3, eyethulwa eminyakeni emibili edlule, ikhombisa ukwenza kahle ezimakethe njengoba isidayise cishe izimoto ezilinganiselwa ku-180 000 emhlabeni jikelele.
Le moto egabe ngokuthi “ithandwa yilo lonke uhlobo” lwabantu njengoba yenziwe ngezindlela ezingafani ukhakhayi lwayo. I-DS3 ibambe iqhaza elikhulu ekukhuliseni igama leDS nokuthi iphumelele.
Okudlula konke i-DS3 Cabrio iyiDS3 ezofika ishintshe abantu abasabuka ngayo izimoto zakwa Citroen.
INAKHO KONKE OKUDINGAYO
Zonke izinto ezibalulekile ezenza izimoto zohlobo lwe DS zibe yintandokazi uzokuthola konke kuhlanganiswe ndawonye kwi DS3. Ezinye izinto eziyenza ihluke kwezinye indlela ehlangansiwe ngayo kusuka emzimbeni, isitayela esihambisana nokubukeka konke lokhu okuhambisana nokushelela emgwaqeni.
Benze into engajwayelekile kwa Citron kule DS3 njengoba ukwazi ukuzikhethela ukuthi ufuna ukhakhayi lwayo lube njani. Imibala yokhakhayi ihlukene kusukela komnyama, oluhlaza okwesibhakabhaka.
I-DS3 Cabrio nayo ithathelwe ezimotweni ze-DS kodwa yona ihlukile kakhulu kwezinye izilahla ezijwayelekile.
Bheka nje ngoba ukhakhayi lwayo ungakwazi ukuthi uluvule uluvale noma imoto ihamba ngebanga elingaphezulu kuka 100km ngehora. Eminye imininingwane ngale moto izodedelwa ngesikhathi sombukiso wezimoto eParis.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
WASHINGTON—
Idale leHigh Court kweleSouth Africa livimbe ugatsha lwezomvikela kulelolizwe ukuthi luphe ibutho leZimbabwe indizamtshina zama-helicopter kanye lensimbi zokuzilungisa.
EleSouth Africa belinqume ukuthi lizanikeza eleZimbabwe ama-helicopter la ngoba lona lingasawasebenzisi.
Iziphathamandla ezibona ngezomvikela kulelolizwe zithi bezikhangelele ukuthi isipho lesi sihanjiswe eHarare kunsukwana ezimbalwa ezilandelayo.
Kodwa inhlanganiso yeAfriforum ihle yagijimela edale leGauteng High Court yenelisa ukuvimba inyathelo leli.
Ngalokho, ama-helicopter la kasoze abe esahanjiswa kusamelelwe ukuthi udaba lolu luhluzwe ngumthethwandaba ngokugcweleyo ngenyanga ezayo.
IAfriforum ithi yesabela ukuthi ibutho leZimbabwe lilakho ukusebenzisa indizamtshina lezi ukuya emaphandleni ukuyahlukumeza uzulu ngaphambilini kokhetho njengalokho okwenzakale kukhetho luka2008.
Ukuhlaziya lolu daba uNtungamili Nkomo weStudio 7 uxoxe lengcwethi ecubungula ezombusazwe uMnu George Mkhwanazi.
Ingxoxo loMnu George Mkhwanazi


text:
UVavi ugxeka eyomthetho wokuvikela uZumaComment on this story
INTATHELI YESOLEZWE
ININGIZIMU Afrika ngeke ikwazi ukubhekana nesimo esifana nesaseZimbabwe lapho uMengameli wakhona ethathwa njengomuntu ongaphezulu kwabanye futhi ongeke agxekwe.
Lokhu kushiwo nguNobhala weCosatu kuzwelonke, uMnuz Zwelinzima Vavi, ngesikhathi ephawula ngodaba olukhulunywe ngumbutho we-SACP KwaZulu-Natal wesekwa nguNobhala we-SACP, uMnuz Blade Nzimande, ophakamise ukuthi akube nomthetho ovimbela ukuthukwa kukaMengameli Jacob Zuma.
UVavi uthe akekho umuntu okufanele athukwe kungakhathaleki ukuthi unguMengameli noma uyisakhamuzi nje sezwe.
Uthe ukungathukwa kwabantu kufanele kwenziwe yiwo wonke umuntu kuhla-nganisa abasuke betelekile, yilabo abangasebenzi noma “ingane engakazalwa”.
I-SACP kulesi sifundazwe ithe kumele kube nomthetho ovimbela ukuthi uMengameli wezwe athukwe noma yikanjani ukuze kuvikelwe isithunzi sehhovisi lakhe.
UNzimande utshele iphephandaba elinguzakwabo weSolezwe ukuthi umthetho ovimbela ukuthukwa kukaMengameli uyadingeka ngoba kunabantu abamhlo-phe abangakamhloniphi namanje umuntu omnyama namasiko akhe.
UNzimande weluleke ngokuthi ukuqhubeka nokuthi kuvunyelwe abamhlophe bathuke uZuma kuzogcina kudale okukhulu ukuthukuthela kubantu abamesekayo okungaphetha ngokuthi kube khona ukushuba kwesimo okuzophazamisa lokho osekuzuziwe kusuka ngo-1994.
UNobhala we-SACP KwaZulu-Natal, uMnuz Themba Mthembu, uthe ukuqubuka kwalolu daba kwenziwe ukuthi uZuma usethukwe kakhulu kuhlanganisa ngisho nendlela ebekwe ngayo esithombeni esasiveza ubuntu bakhe i-The Spear. NoVavi uthe banyanyiswa yisithombe hhayi ngoba siveza uMengameli kodwa ngoba sasisukela umuntu.
“Asifuni ukwelekelela umthetho ozonakekela umuntu ngqo ngoba umthethosisekelo uthi bonke abantu bayalingana kuleli,”kusho uVavi.
Uthe eZimbabwe basebenzisa umthetho ukuze bavimbe noma yikuphi ukuphikiswa okubhekiswe kuMengameli (uMnuz Robert Mugabe) futhi akafuni nhlobo lokho kwenzeke eNingizimu Afrika.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
'Angikuzondi ukuba mnyama'
2011-11-14 12:11
Mshoza
Johannesburg – Kwangena iMercedes-Benz emnyama ephakini eseHyde Park Mall, enyakatho yeGoli. Le yinhle angangoba kujika amakhanda eyibuka. Umuntu wesifazane ophuma kuyona kukhulunywa ngaye yonke indawo.
Uyashisa egqoke ingubo enombala ophuzi nomnyama futhi embambayo.
Ubuso bakhe bulingana kahle kanti ebusweni ukhanya njengelanga.
Yisihlabani sekwaito, uMshoza, noma uMiss J igama asezibiza ngalo manje, futhi uhlukile kunendlela akhule ngayo eyi-tom boy esasimthanda ngayo ngeminyaka yawo-90.
Usanda kwenza isikhumba sakhe ukuthi sibe mhlophe njengesomlungu.
"Kufanele abantu bakhululeke," kusho lo mculi oneminyaka engu-28 ozalelwe eSoweto. "Ngikhathele ukulalela abantu bengitshela okufanele ngikwenze, ukuthi ngiphile kanjani impilo yami. Uma becabanag ukuthi ukwenza isikhumba sibe mhlophe yingoba angizethembi, baqambe beshilo..."
– Le ndaba ungayithola iphelele kuDrum.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Drum


text:
Kudedelwe ngephutha osolwa ngelokubulala
2013-02-04 12:01
Durban - Osolwa ngecala lokubulala udedelwe ngephutha ngumabhalane waseNkantolo yeMantshi eThekwini ngemuva kokwalelwa ibheyili, kubike iThe Mercury ngoMsombuluko.
ULebo Sibisi, 29, walelwa ibheyili ngoJanuwari 23 ngenxa yobucayi becala abhekene nalo, kodwa ifomu yakhe i-J7 labhalwa ukuthi unikwe ibheyili ka-R5 000.
Ifomu i-J7 kubhalwa kulona ukuthi umuntu unikiwe noma walelwe yini ibheyili.
USibisi nasolwa naye uKhehla Calvin Mthalane, 27, bathwesa icala lokubulala.
Basolwa ngokubulala uJohn Dwain Naidoo, 31, ngesikhathi bephanga umuzi wakhe eGlenwood ngoSepthemba ngonyaka odlule.
Ngaleso sikhathi uSibisi wayengaphandle ngoshwele, ngelinye icala eyelinzile.
"Kwenziwe uphenyo. Kwavela ukuthi uSibisi walelwa ibheyili kwathi uMthalane yena wayinikwa, kodwa kuthe ngesikhathi umabhalane wasenkantolo esekhipha i-J7, wakhipha amagomu amabili abhalwe ukuthi bobabili bathole ibheyili ka-R5 000 umuntu emunye,” iThe Mercury icaphune imenenja yeNkantolo yeMantshi yaseThekwini uVictor Hlatshwayo esho kanje.
Sekukhishwe incwadi egunyaza ukuba kuboshwe uSibisi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Yilwani nenkohlakalo - Gordhan
2012-08-30 14:08
Johannesburg - Abantu baseNingizimu Afrika kumele babambisane kuze kuzoliwa nobugovu nenkohlakalo okuhlasele izwe, kusho uNgqongqoshe woMnyango wezeziMali uPravin Gordhan.
"Nginitshele nje...inkohlakalo yigciwane elihlasele engeke lelashwe ngisho emitholampilo nasezibhedlela. Lingalapheka kuphela uma abantu bebuyelwa wonembeza eNingizimu Afrika," esho ngesikhathi kuqhubeka umhlangano wabakwaDiscovery Invest
Leadership, eGoli.
"Kumele sihlanganyele nabanye abantu abayizigidi bakuleli abathembekile abamelene nenkohlakalo."
UGordhan uthe kumele isizwe sibhekane ngqo nalokho okuholela ekutheni abantu bagcine benza inkihlakalo, uthe akuliwe nomkhuba wokuthi abantu bazicabangele bodwa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
JOHANNESBURG—
Inhlanganiso yeHuman Rights Watch, yethule umbiko wayo womumo wezamalungelo oluntu emazweni womhlaba eJohannesburg eSouth Africa. Lumbiko olamazwe ezwekazi leAfrica angamatshumi phose amabili, uveza ukukhathazeka ngokuqhubeka kwezehlakalo zokungahlonitshwa kwamalungelo oluntu eZimbabwe ngomnyak’ ophelileyo ka 2012.
Lumbiko womhlaba jikelele wenhlanganiso yeHRW wethulwe eJohannesburg lakwezinye indawo emhlabeni jikelele ngolweSine. Uveza indlela amazwe atshiyeneyo aqhube ngayo kwezokuhlonitshwa kwamalungelo oluntu ngo 2012.
Loba lumbiko uveza ukuthi kube lenguquko emazweni amanengi, kwamanye amazwe agoqela iZimbabwe kutholakele ukuthi zibe zinengi izehlakalo zokwephulwa kwamalungelo oluntu.
Kubika intathelizindaba yeStudio 7 uBenedict Nhlapho osipha loludaba eseJohannesburg.
Udaba lukaBenedict Nhlapho lokwephulwa kwelungelo loluntu


text:
Kuthangathwa isiboshwa eseqe ejele
2013-01-22 08:17
Johannesburg - Amaphoyisa asephume inqina ethungatha owesilisa, 28, obelinde kuthethwe icala lakhe, noweqe esitokisini esebenzisa isitifiketi sebheyili sesinye isiboshwa, kubika iSowetan.
UHarry Blondie Kgasago, nobeboshelwe ukubulala nokuphanga, weqa esiteshini samaphoyisa saseRustenburg ngoDisemba 18 nyakenye.
Umphenyi kuleli cala, uDetective Constable Mzwandile
Qetya, uthe uKgasago kuthiwa wasebenzisa igama lesinye isiboshwa ukukhokha ibheyili ka-R500.
NgokukaQetya, uKgasago waboshwa ngoNovemba 9 ngokubulala.
Isicelo sakhe sebheyili bese sihlehliswe izikhawu eziningana kanti bekulindeleke avele eNkantolo yeMantshi yaseRustenburg ngoJanuwari 10.
UQetya usenxuse umphakathi ukuba usize amaphoyisa uma enomkhondo ngomsolwa.
Onolwazi angashayela kwethi-082 772 8054.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24